text:
Kralendijk – E tim di desaster di Entidat Públiko Boneiru ta disponé di dos telefòn ku ta komuniká ku otro via di un satélite. Ku e aparatonan aki por hasi yamada si e ret di telefòn kai afó. Tabata Quinton Stroop di Telbo ku a entregá e telefònnan na gezaghèber Edison Rijna.
Diskurso Representante di Reino relashoná ku konmemorashon di defuntu Boneiru 4 di mei 2022
Dama- i kabayeronan, ta algu pekuliar ku despues di 2 aña di konmemorashon adaptá, nos por ta huntu ku otro atrobe pa hasi i eksperensiá esaki. E limitashonnan ku nos tur a eksperensiá den e periodo tras di lomba, (kasi) tur a disparsé.
Direktorado Di Supervishon I Mantenshon Di Lei, Kuerpo Polisial Hulanda Karibense I Inspekshon Di Labor A Kontrolá Konhuntamente
Kralendijk – Direktorado di Supervishon i Mantenshon di Lei, Kuerpo Polisial Hulanda Karibense i Inspekshon di Labor konhuntamente a realisá un kontròl grandi di labor. Riba djamars 19 di mei nan a kontrolá un sitio grandi di konstrukshon na Playa.
Poblashon di Hulanda Karibense a oumentá ku mas di 900 den 2021
KRALENDIJK - Riba 1 di yanüari 2022 Hulanda Karibense tabatin 27.726 habitante. Esei ta 921 mas ku un aña anterior. E oumento ta pa gran parti pa kuenta di Boneiru i Sint Eustatius. Riba ámbos isla mas hende a establesé nan mes ku a sali.
Spich Di Gezaghebber Rijna Bispu Di Aña
Kralendijk – Gezaghebber Edison Rijna ta tene un diskurso nashonal bispu di aña nobo. Den e spich gezaghebber ta para ketu na desaroyonan na Boneiru durante e aña ku ta den kaba. Gezaghebber Rijna ta kompartí ku pueblo tambe kiko ta su deseo i speransa pa Boneiru pa aña 2020.
Reunion Interparlamentario di Reino na Sint Maarten (IPKO)
KRALENDIJK - E komishonnan fiho di Relashonnan den Reino di Eerste i Tweede Kamer for di djárason 4 di mei te ku djabièrnè 6 di mei 2022 ta partisipá na e Reunion Interparlamentario di Reino (IPKO) na Sint Maarten.
Diálogo Konstruktivo Ku Kolegio Di Supervishon Finansiero (‘CFT’)
Kralendijk - Kolegio Ehekutivo por mira bèk riba un diálogo konstruktivo ku Kolegio di Supervishon Finansiero, Cft, ku tabata na Boneiru siman pasá pa un bishita di trabou regular.
Karta di Konsehal Daisy Coffie pa Gezagheber
KRALENDIJK - Skuchando un entrevista ku kònsùl merikano, establesé na Kòrsou ayera via TV-dirèkt, mi por konkluí ku e presidente nobo elekto di Merka, Sr. J. Biden lo kontinuá ku e mesun “policy” ku su antesesornan, Obama i Trump, a hiba pa loke ta trata sanshonnan ekonómiko/finansiero pa ku Venezuela.
CFT: Boneiru Ta Na Tempu Ku Su Reportahenan
Kralendijk – For di momentu ku e Kolegio Ehekutivo nobo aki a sinta, pa di promé biaha den hopi tempu e reportahenan di responsabilisashon ta keda entregá na tempu atrobe na Kolegio di supervishon finansiero BES (Cft).
Excuses Van Het Openbaar Ministerie Voor Booi En El Hage
KRALENDIJK - De heer Booi, mevrouw en mijnheer El Hage, zijn na een jarenlange strafrechtelijke procedure door de rechter vrijgesproken. Het strafrechtelijk onderzoek tegen hen startte op 8 september 2009 onder de naam Fiji en kreeg een vervolg in het onderzoek Zambesi en eindigde begin 2015 met een vrijspraak.
Kolegio ehekutivo ta prolongá periodo pa partisipá den formulashon di programa di Gobernashon
Kralendijk - Na promé instante Kolegio Ehekutivo a stipulá 2 di mei 2019 komo e último fecha ku ainda organisashonnan por a entregá nan lista di puntonan di importansia pa e programa di gobernashon pa e próksimo kuater aña.


c: text/html

text:
Luister naar mijn woorden, maar kijk niet naar mijn daden
4 April 2017
Kisas ta imaginacion, pero parce cu hasta e famia real ta wordo uza pa trata di desvia e atencion for di e problemanan serio di decadencia, atraco, pobresa y corupcion den gobernacion di nos pais. Algun dia pasa, prinses Laurentien tabata di bishita y gobierno no a laga e chens aki pasa pa pronkia cu su bishita. Pero siman pasa, gobierno tabata den su ‘nopjes’, cu e bishita di prinses Beatrix. Un persona pa cual hopi hende aki na Aruba tin admiracion y aprecio. P’esey den nos humilde concepto, e no tabata corecto pa gobierno trata di manipula y gaña prinses Beatrix cu su fabula ‘Green’ y cu tur cos ta ‘koek en ei’.
Gobierno a gasta miyones na tur sorto di fiesta, biahamento y locura, pero e no tabata tin 100 florin pa pinta e mirado na ‘Bubuli Plas’ unda el’a hiba nos ex-Reina. Su alteza mester a subi un mirado, cu pa añanan largo no a wordo manteni. Ki berguensa! Despues gobierno ta laga prinses Beatrix revela un borchi, cu ta pone e area di ‘Spaans Lagoen’ cay awor bou di ‘Parke Nacional Arikok’. Ta bon si gobierno lo a bisa e prinses cu el’a destrui un parti di e mangel di ‘Spaans Lagoen’, sin cu el’a haci un estudio ambiental prome, pa construi su proyecto corupto ‘Black Corridor’. Interesante pa sa ki contesta gobierno a duna riba con a scoge pa un brug grandi y mahos den e area protegi. Tambe e lo ta bon pa pueblo haya sa si gobierno a informa e prinses cu algun dia prome di su bishita, e naturalesa di ‘Franse Pas’ a wordo ‘adapta’ pa su bishita.
Mientras cu gobierno kier laga su mahestad y un parti di e pueblo kere cu e ta e defensor di naturalesa, scondi e ta cambiando e ‘Ruimtelijk Ontwikkelingsplan (ROP)’ pa regala entre un otro area protegi na ‘Isla di Oro’ na un desaroyador. Un luga cu e mesun tipo di ecosistema manera esun di ‘Spaans Lagoen’. Pa pueblo sa y pa tur claridad, ambos luga, tur saliña, tur areanan costal y hasta ‘Parke Nacional Arikok’ ta proteha legalmente contra destruccion y desaroyo desde 1997 pa medio di e ‘Natuurbeschermingsverordening’. Pues e asunto di pasa e area di ‘Spaans Lagoen’ pa ‘Parke Nacional Arikok’, tabata solo un traspaso administrativo pa puro show. Ban wak si gobierno lo pone awor e fondonan necesario pa realmente cuida, mehora y conserva e area.
Desde 1999, directie VROM a entrega na gobierno e ley di medio ambiente y esun original di zonificacion. Diferente gremio a haya presentacion y participacion, pero te awe no tin un ley ambiental. Te awe, departamentonan, ministerio publico y polis, no por actua debidamente contra abuso y destruccion di naturaleza. Te awe, tur mandatario por haci y deshaci cu patrimonio di pueblo, haciendo manera e ta di dje of di su partido. Te awe, tur sorto di molester y daño ambiental por sigui, pa falta di e ley ambiental. Pues pa casi 20 aña largo, no tin un maneho serio di naturaleza of di medio ambiente. Locual tin, ta mas un tiger di papel y sin djente.
Gobierno tabata tin mas atencion pa un ley di cacho, cu uno cu ta proteha nos medio ambiente. Parce cu intencionalmente gobierno no kier pasa e ley ambiental. Pasobra cu un bon maneho ambiental, gobierno no por ‘wheel, deal of regala’ na su antoho cu patrimonio di pueblo mas. Cu un bon maneho ambiental, casonan di polucion manera esun di ‘Parkietenbos’ y refineria, lo wordo soluciona of limita.
Si gobierno tabata kier mustra seriedad pa temanan di naturaleza y medio ambiente durante e bishita di prinses Beatrix, e lo a anuncia e introduccion di e ley ambiental, para su plannan maligno pa cambia e ROP, pasa direct e lista di e otro areanan cu mester proteccion tambe bou di ‘Parke Nacional Arikok’ y e lo a pone placa disponibel pa sanea e mangelnan di Isla di Oro. Asina, ningun millimeter di zona costal mester wordo entrega na un desaroyador cu kier pretende cu su proyecto ta e unico salbacion pa nos mangelnan y cu pueblo por sigui disfruta di su beach y costa. Pero manera nos ta custumbra di e gobierno aki, puro show y mas ‘Luister naar mijn woorden, maar kijk niet naar mijn daden’.

robotstxt: allowed

filter: keep


text:
Maneho di privasidat
Fair Trade Authority Curaçao ta haña importante pa aktua ku koutela ku bo informashonnan personal i pa informábu debidamente tokante esaki. Riba e página aki bo ta lesa kiko nos ta hasi pa protehá bo datonan.
Kiko ta informashonnan personal?
Esaki ta informashon ku ta kondusí na bo komo persona. Por ehèmpel bo nòmber, bo adrès di kas òf email.
Pa ki motibu nos ta prosesá datonan personal?
Prosesamentu di datonan personal ta nesesario pa ehekutá nos tareanan legal. E ta yuda nos por ehèmpel pa determiná ken ta responsabel pa un violashon. Of pa hasi investigashon na problemanan ku konsumidónan i empresanan a mèldu serka nos.
Pa kuantu tempu nos ta prosesá bo datonan?
Nos ta prosesá bo datonan den e tempu ku ta nesesario pa e prosesamentu di datonan.


text:
Willemstad- Curacao Medical Center CMC aktualmente no tin sufisiente sèn pa paga tur su gastunan. Esaki e matutino Antilliaans dagblad ta skibi den su edishon di awe.
For di su apertura, te ku awor, tin un défisit finasiero di na tur 95 mion florin, masomenos 53 mion dòler. Dor di e situashon finasiero, CMC entre otro no por kumpli ku pago di hür.
CMC mientrastantu ta bai entamá un kaso kontra di Minister di salubridat públiko, pa plannan pa kòrta 206 mion den e presupuesto di hendenan ku ta sigurá pa SVB. Segun e ministerio, CMC lo mester usa su medionan finasiero di forma ‘mas efisiente’.


text:
Gobierno di Aruba tambe ta contribui na e campaña 3C-TRECE di Archivo Nacional Aruba ANA pa Colecta, Conoce y Conserva nos herencia cultural. Riba Dia di Archivo y den cuadro di e campaña 3C-TRECE di ANA, Minister President Evelyn Wever-Croes a entrega Minister di Cultura Xiomara Maduro tur e conferencia nan di prensa y programa special di Gobierno desde e temporada di pandemia te cu dia 6 di juni 2022. Di e manera aki ANA por archiva y conserva e informacion importante aki pa tur hende por conoce y sa mas di kiko tur Aruba su gobernacion a pasa aden durante e pandemia di covid 19.
Nos tur por corda ainda con durante e pandemia Minister President tabata presenta tur anochi pa 7or, un conferencia di prensa pa brinda informacion di e desicion nan cu e Crisisteam tabata tuma pa Aruba por a enfrenta y surpasa e efectonan cu e pandemia di covid 19 a trece cun’e pa Aruba. Banda di esaki tabata tin hopi programa special den cual mas minister y instancia a brinda informacion pa tene e pueblo bon informa den e momentonan di hopi insiguridad cu Aruba y mundo tabata pasando aden. Asina por ehempel, Minister Maduro e tempo ey como mandatario encarga cu Finansa, Economia y Cultura a traha varios programa pa informa riba e yudansa financiero brinda pa Gobierno den forma di Subsidio di Salario, Sosten Financiero na negoshi chikito y mediano, y tambe UNOCA Cares pa e mundo cultural. Ta informacion importante cu ta mustra con Gobierno di Aruba a traha den un pandemia pa tene Aruba stabil den momentonan di hopi insiguridad.
Minister Maduro ta gradici Minister President y full e ekipo di PR di Gobierno di Aruba pa a percura pa archiva tur e informacion importante aki di nos Pais. Esaki sigur ta un aporte valioso na e memoria colectivo di Aruba, cu awor ta keda disponibel pa tur hende na ANA. Minister Maduro ta extende un invitacion pa Pueblo en general participa na e campaña 3C-TRECE y pasa entrega material historico na ANA diasabra awor 11 di juni di 10or pa 2or di atardi. Danki di antemano pa e contribucion importante aki na e conocemento y bienestar di Aruba.


text:
Aruba un biaha mas tabata anfitrion pa un traning pisa pa recluta miembronan nobo pa e Team di Aresto. Team di Aresto ta considera un team profesional cu ta infoca riba diferente area pero un di e areanan importante ta pa pone man riba sospechoso cu ta considera peligroso.
Ta pesey a yega e momento un biaha mas pa recluta mas miembro nobo pa e Team elite aki. Ta pesey comunidad di Aruba por a mira y biba diferente acontecimento riba nos pais e ultimo lunanan aki. Tur esaki tin di haber pa mira e calidad y habilidad di cada cursista cu a participa den e training aki.
E training aki ta den cooperacion cu tur pais den Reino Hulandes esta Hulanda, Aruba, Corsou, Boneiro y Sint-Maarten. Tambe a conta cu sosten di Polis profesional for di cada Pais den Reino pa ayuda den e entrenamento pisa aki.
E training aki tabata bou guia di Team di Aresto di Aruba conhuntamente cu tur coleganan di Reino Hulandes cu a yuda prepara e training na Aruba. Nos ta yama danki pa e team di DSI Hulanda y Mareniers Kazerne pa nan sosten y apoyo.
“E tabata un opleiding pisa pero boso mester ta orguyoso cu tur e trabou y esfuerso duro cu boso a logra yega e final y a logra caba e opleiding cu exito! Masha pabien dimi parti y tambe tur e altcomisarionan”, tabata palabra di Sra. Irma Gordon altocomisario suplente di Cuerpo Policial Aruba cu tabata presente riba e ultimo dia di training. Alavez Sra. Gordon a hiba palabra dilanti tur cursista y alavez a informanan cu nan a logra termina e opleiding cu exito.
Cada pais den Reino Hulandes ta conta cu miembronan nobo pa yuda reenforsa nan Team di Aresto.


text:
Ratu ratu ora kos pèrta, nos ta tende den nos pueblo e grito: “Mihó nos skohe pa independensia” manera si fuera e kos ei ta algu ku bo ta bai supermèrkado bai kumpra òf yama na telefòn nan ta entreg’é. Asta gas ta dura seis siman òf mas pa nan entregá.
Ta bon pa nos para ketu i realisá ku Independensia ta un proseso ku ta dura mas largu ku e bòter di gas. Ademas e no ta algu ku nan tin na stòk, ta nos mes mester bira sneiru i kuminsá kose nos flus. Ku kada be ora nos ta den pèrtá nos grita, esei no ta yuda nos ku nada. Al kontrario nos frustrashon ta bira mas grandi i un biaha mas nos ta sinti nos impotensia na lugá di realisá nos potensia i nos kurashi. E kaminda pa Independensia ta pasa via di e ruta di Interdependensia.
Ku otro palabra : Dependensia aktual â–ºInterdependensiaâ–ºIndependensia
Tur momentu ku nos haña oportunidat nos mester utilisá esei. Den e simannan ku ta tras di lomba nos tabatin un bon oportunidat pa fomentá nos interdependensia. Sin embargo Nos ta dje tantu enbolbí den nos mes dependensia ku nos no tin atenshon ni p’e oportunidatnan ku ta presentá.
Na Kòrsou, sin pidi sin puntra, dos hos a pasa ranka dak di kasi shen kas di nos kompatriotanan. E momentu ei nos a skucha radio, wak televishon, papia den e fin di siman ei riba e fenómeno i un ratu despues bida a sigui su rumbo. Fiestanan, diskordia rondó di karnaval, preparashon pa siman di kultura, ets. ets. Krus Kòrá, Banko Maduro, Darwin Gregg i un par di bon alma mas a saka man hasi algu.
Awor kon a para ku e hendenan ku a haña daño ? Nos a buska nan drechi òf nan robes ? Kiko a para di nan ? Tur hende ta “DRÙK”. Partido polítikonan, Iglesianan, Kompanianan komersial, Sindikatonan, Kompanianan den konstrukshon, Gruponan Sosial, Kultural i Deportivo, Kámara di Komersio, VBC, tur ta okupá ku NAN asuntunan den NAN dependensia di tur dia. Mi ta tende kaba e pregunta: “Ta kiko bo ta maha atrobe. Kada hende atendé su mes asuntu hòmber !” “Kada ken pa su mes, DIOS pa nos tur ! ” T’asina nos ta bira independiente ? ” Den kuadro di nos siman di kultura ta bon pa nos reflehá un ratu i realisá ku e aktitut di nos un yuda otro semper tabata un parti valioso di nos kultura.
Ainda nos tin oportunidat pa saka man i yuda nos ruman. Tin hopi kas ku te ainda ta destruí i famianan desampará sin pariba ni pabou. Ban lanta kara biba nos kultura i logra asina nos interdependensia !
George Benjamin Curiel
Independensia?
Ratu ratu ora kos pèrta, nos ta tende den nos pueblo e grito: “Mihó nos skohe pa independensia” manera si fuera e kos ei ta algu ku bo ta bai supermèrkado bai kumpra òf yama na telefòn nan ta entreg’é. Asta gas ta dura seis siman òf mas pa nan entregá.


text:
Partido polítiko
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Un partido polítiko ta un organisashon ku, pa medio di partisipashon na elekshonnan, ta dirigi riba haya influensia riba maneho di gobièrnu den un sierto hurisdikshon.[1] Frekuentemente ta trata aki di elekshonnan pa e parlamento nashonal, pero tambe por trata di partidonan ku ta partisipa solamente na elekshonnan lokal, regional òf oropeo.
Un partido polítiko ta wordu formá pa personanan ku ta konforme ku sierto prinsipionan polítiko; ounke poko partido tin unda tur su miembronan ta di akuerdo ku tur su prinsipionan.[1][2]
Partidonan polítiko no ta un kondishon pa e sistema parlamentario por funshoná, apesar ku awendia esaki hopi bes si ta e kaso. Multiple partido polítiko grandi a yega di sali for di unda antes tabata e parlamentario independiente ku tabata forma aliansanan informal.
E ta usual na hopi pais demokratiko, manera e paisnan di Reino Hulandes, ku personanan ku ta miembro di un partido polítiko ta okupa posishonnan polítiko.[3] Sinembargo no tur ora esaki lo ta e kaso.
Na un pais ku un regimen di diktadura o un solo partido polítiko e funshon di un partido na mando ta otro ku na un pais demokrátiko. Ta trata den tal kaso di un solo partido ku hopi influensia mientras e oposishon polítiko ta mas mihó ousente òf operando foi un posishon invisibel.


text:
Un amistad cu a cuminsa 12 aña pasa, awe ta intensifica mas ainda cu nacimento di un negoshi hunto, combinando pasion, interes, empoderacion di tanto Angele como Ruchella cu lansamento di negoshi hunto yama The Fancy faces Aruba. Dia 15 di April, rondona pa famia, amigonan, cliente y personalidadnan di nos comunidad di Aruba, e amiganan a habri porta di nan studio The Fancy Faces Aruba, den su prome fase, pasobra esaki ta apenas e cuminsamento pa ambos. E gana pa ta ‘own boss’ ta algo cu ambos amiga tabatin di hopi tempo caba. E talento di cada un awor a keda combina den un formula perfecto, Angele su fuerte ta den e parti di maneho di negoshi, mientras cu Ruchella su talento den makiyahe. Cu hopi esfuerzo propio, nan a traha y materialisa un idea cu ambos tabatin pa un tempo caba. Esaki ta nan storia…
THE FANCY FACES – UN 1 STOP BEAUTY STUDIO
“Nos kier trece algo nobo pa cada cliente. E idea ta pa cada cliente no sali solamente satisfecho cu nos servicio nan, pero tambe sali empowered manera un celebridad. Nos lo tin servicionan di makeup, cursonan di makeup y otro tipo di servicionan di beyeza”.
“E concepto di tin un makeup and beauty studio den combinacion c’un makeup and beauty academy unda por duna servicionan di beyesa, train y comparti cu tur esnan cu ta interesa pa sa mas di beyesa, ta loke nos ta ofrece. Tambe nos kier crea un ‘Beauty Salon’ caminda cada cliente ta sinti hopi comodo y na mesun ta keda motiva nan mes pa ta e mihor version di nan mes cu por tin. Nos meta ta pa nos clientenan sinti nan mes relaha y disfruta di nos servicionan di makeup & beauty”.
UN PARTNERSHIP DI RESPET
“Pa nos, e mas importante semper ta keda e respet pa otro. Nos cada un lo por tin otro idea, pero conhuntamente nos ta yega na otro. Den e concepto aki nos ta trece nos conocemento, cu e vision di ‘The Fancy Faces’, pa crea conhuntamente un combinacion campeon”.
KEN TA E CLIENTE PA THE FANCY FACES?
“Tur hende lo por haci uzo di nos servicionan, cuminsando di infantil cu lo desea un face painting te na e makeup pa e evento di mas glamoroso, pero tambe e hende hombernan cu kier pinta por ehempel Carnaval of Halloween. Di e parti di duna les, tur hende cu kier siña of mehora nan talento di makeup. Actualmente nos ta ofrece servicio di makeup pa tur ocasion y tambe les di makeup. Nos lo ta expandiendo nos servicionan cu otro servicionan di beauty”.
Por lesa mas di Ruchella & Angele nan entrevista den nos edicion digital, tanto den Papiamento como na Ingles.


text:
The content originally appeared on: Diario
Premier Wever-Croes: Awo cu negosacionnan a wordo conclui riba nivel di Gobiernonan
ORANJESTAD (AAN): Durante Conferencia di Prensa di Gobierno di Aruba dialuna mainta, Prome Minister Evelyn Wever-Croes a elabora riba e leynan di consenso pa Aruba, Rijkswet Aruba Financiel Toezicht. (RAFT) y Rijkswet Caribisch Orgaan voor Hervorming en Ontwikkeling (COHO).
Manera ta conoci, despues cu e pandemia a bati na nos porta, Aruba a haya su mes forsa pa fia placa for di Hulanda. Prome cu esaki, nunca antes Aruba a presta placa for di Hulanda. Semper tabata tin entradanan pa cubri gastonan. Y ora cu esaki no tabata ta e caso y tin deficit, Aruba tabata presta placa riba mercado internacional.
Na cuminsamento di e pandemia, IMF a declara cu Aruba ta e isla mas severamente afecta door di e pandemia pa motibo cu Aruba ta depende riba turismo so y turismo a wordo afecta enormente. Cu esaki, e mercado internacional a cera su porta.
Apenas cu e pandemia a cuminsa na maart 2020, Aruba a bati na e porta di Hulanda y Hulanda a pone diferente condicion. Aruba normalmente ta presta un biaha pa aña pa e saldo cu tin mester pa e aña. Pero door cu no tabata tin sigur cuanto placa Aruba ta bay mester, Hulanda a dicidi pa Aruba fia cada luna y despues a cambia esaki cada kwartaal. Hulanda, cada luna tabata pone condicionnan nobo.
Na fin di juni, Hulanda a dicidi cu no lo pone condicionnan cada biaha mas, manera e cortamento di 5 miyon tur luna den gasto di AZV, condicion di baha salario di empleadonan publico y semi puplico. Esakinan tabata condicionnan individual cu tabata bin tur luna. Pero desde juli Hulanda a propone 2 ley di consenso di Reino cu tin tur e palabracionnan acapara den dje. E leynan di consenso pa Aruba ta Raft y COHO.
Rijkswet Aruba Financiel Toezicht. (RAFT):
Raft ta bay rigi e supervision financiero di Aruba. Loke ta wordo haci door di CAFT lo sigui wordo haci pa CAFT cu e cambio cu lo no ta basa riba un ley di nos Parlamento sino un ley di consenso di Reino.
Rijkswet Caribisch Orgaan voor Hervorming en Ontwikkeling (COHO):
E COHO te e ley di consenso cu ta e palabracionnan cu ta wordo haci si acaso e paisnan no cumpli cu e Landspakket. E COHO ta rigi e sancionnan cu tin si Aruba no cumpli. Y kico ta e consecuencia si Hulanda no cumpli.
“Aworaki ta asina leu cu desde cu a cuminsa negocia, negosacionnan a wordo conclui riba nivel di Gobiernonan y e leynan a wordo manda pa Parlamentonan”, Prome Minister a informa.


text:
Ayera no tabata tin partido na Hapon. Awe e kampionato ta siguí ku:
- Yomiuri Giants kontra Tokyo Yakult Swallows
Yakult Swallows ta na ultimo lugá den liga Sentral ku 11 wega tras di Hiroshima Toyo Carp. Swallows tin un rèkert di 13 partido gana i 24 pèrdí
- Rakuten Golden Eagles kontra ORIX Buffaloes
Rakuten Golden Eagles ta na penúltimo luga den liga Pasífiko ku 7 wega tras di SoftBank Hawks. Rakuten tin un rèkert di 17 wega gana i 20 pèrdí
Resultadonan di Beisbòl Liga Grandi ayera:
- Detroit Tigers a derota Baltimore Orioles ku skor di 4-1
Jonathan Schoop no a konektá hit den tres turno na bate den e partido aki. Jonathan tin un promedio di .229 ku tres honron i 14 kareda empuha
- New York Mets a gana New York Yankees ku skor di 9-7
- Los Angeles Angels a pèrdè di Toronto Blue Jays ku skor di 7-3
- Chicago Cubs a derota St. Louis Cardinals ku skor di 17-5
- Texas Rangers a derota Houston Astros ku skor di 4-0
- Washington Nationals a gana Arizona Diamondbacks ku skor di 6-5
- Chicago White Sox a pèrdè di Oakland Athletics ku skor di 5-4
- Miami Marlins a pèrdè di Los Angeles Dodgers ku skor di 6-5
Kenley Jansen a salba su di 12 partido di temporada. Kenley a picha un entrada kompletu sin permití hit ku un ponche. Kenley tin un efektividat di 4.34
- Tampa Bay Rays a pèrdè di Seattle Mariners ku skor di 12-5
- Atlanta Braves a pèrdè di San Francisco Giants ku skor di 4-2
Andrelton Simmons no a konektá hit den tres turno na bate den e partido. Andrelton tin un promedio di .260 ku tres honron i ocho kareda empuha
Partidónan di Liga Grandi pa awe:
- Detroit Tigers kontra Baltimore Orioles
- Los Angeles Angels kontra Philadelphia Phillies
- New York Mets kontra New York Yankees
- Cleveland Indians kontra Toronto Blue Jays
- San Diego Padres kontra Cincinnati Reds
- Boston Red Sox kontra Minnesota Twins
- Colorado Rockies kontra Kansas City Royals
- Pittsburgh Pirates kontra Milwaukee Brewers
- Texas Rangers kontra Houston Astros
- Chicago Cubs kontra St. Louis Cardinals
- Washington Nationals kontra Arizona Diamondbacks
- Chicago White Sox kontra Oakland Athletics
- Miami Marlins kontra Los Angeles Dodgers
- Tampa Bay Rays kontra Seattle Mariners
- Atlanta Braves kontra San Francisco Giants
Breve:
Liga Menor Tripel A
- Didi Gregorius no a konektá hit den kuater turno na bate ku un kareda empuha i otro anotá pa Reno Aces. Didi tin un promedio di .308
- Hainley Statia a drenta e partido di ayera komo batido emergente i a logra un base por bola den su úniko turno na bate pa Nashville Sounds. Hainley tin un promedio di .333
Liga Menor Klase A
- Christopher Garia no a konektá hit den tres turno na bate ku dos base por bola i un kareda anotá ayera pa Myrtle Beach Pelicans. Chris tin un promedio di .333
- Carlton Daal no a konektá hit den dos turno na bate ku un base por bola pa Dayton Dragons. Carlton tin un promedio di .325
- E ofisina di komishonado di Beisbòl profeshonal a anunsiá ku nan ta suspendé kècher di Liga Menor, Rodney Daal pa 50 partido sin pago. Esaki a konsekuensia di su di dos violashon di uso di supstansiá prohibí. Aktualmente Rodney ta riba roster di e ekipo di Eugene Emeralds


text:
WILLEMSTAD – Despues ku nos selekshon di nashonal kategoria u-17 a biaha pa St Lucia, 18 di ougùstùs último pa asina representá Kòrsou na e weganan di klasifikashon pa mundial di FIFA u-17, nan a regresá bek djaluna 25 di ougùstùs último. Lamentablemente nos selekshon no a logra sigui pa e di 2 buèlta, esaki despues di a sufri 3 derota i keda eliminá.
Den nos promé kompromiso kontra St. Lucia, nos a pèrdè ku e skor di 4-2, e golnan a keda anotá pa Sherendric Fransinet ku Kevin Lodovica. Den e segundo kompromiso nos selekshon a kai vensí di Trinidad & Tobago ku e skor di 2-0 i den nos lastu partido, Grenada a sa di gana nos ku e skor di 4 pa1. E úniko gol di Kòrsou den e partido e a keda anotá pa Sherendric Fransinet
Total a sali un grupo di 18 hungadó ku a wòrdu dirigí pa Sr. Ludwig Alberto ku ta e direktor tékniko di e selekshon aki i Sr. Marcelo Marcelie ku Sr. Reynold Mercera ku ta e asistentenan di e direktor tékniko. Tambe a biaha huntu ku e selekshon Sr. Hans van Elden ku ta e advisor di e parti tékniko, Sr. Eulogio Leocadia ku ta esun enkargá ku e materialnan di e selekshon, 1 masahista kual ta Sr. Malcolm Pieternella i e hefe di delegashon ku ta Sr. Mirco Colina, miembro di direktiva di FFK.
FFK i MCB, e amigu di deporte kier a gradisí nos selekshon nashonal di u-17 pa e bon trabou ku nan a hasi i kier a enkurashá e hóbennan aki pa nan sigui ku e bon trabou pa asina otro bia nos bai pa e título máksimo.


text:
Durante fin di siman a tuma lugar e evento cu pa basta dia hopi tawata papia di dje cu ta “Faya Bo Haya 6”.
Tur cos a cuminsa Diabierna anochi na Urataka Center cu e Car / Bike & Demolition Derby Show caminda un publico grandi a sa di bin presencia e auto nan aki di serca pa ultimo biaha den nan forma original ya cu Diasabra masha poco por a sigui core despues di e evento.
Riba e anochi aki a tuma lugar inscripcion pa locual ta trata e categorianan cu a competi Diasabra riba pista di Palo Marga y durante inscripcion a kibra record di participante un biaha mas pa locual ta e evento di Faya Bo Haya.
Genie Level Dj’s a sa di buta un ambiente total y Mc Monti di Korsou a entretene grandi y chikito presente na Urataka Center.
Diasabra porta a habri exactamente 2:30 y pa 4:15 e prome round di qualifying a start sali, esaki ta Danki na tur e official nan di The Boss Racing Foundation cu tawata presente na ora cu por a ranca sali na ora manera priminti.
Elimination Round nan mes a cuminsa pa 7or dia anochi cu un multitud grandi di publico presente pa presencia careda nan mientras cu e fanaticada di Demolition Derby tawata drenta Palo Marga poco poco y pa 10:30 cu un Palo marga completamente yen e show di Demolition Derby a start sali den e pista completamente nobo diseña pa e maestro Angelo Wernet.
Hopi auto tawata tin dolor di cabes riba e pista caminda cu sla tawata cay di tur banda na e auto nan cu no por a scapa di niun manera.
E dos ultimo auto nan cu a keda move riba pista tawata Luigi Marrugg cu su Lancer y Hamlet Arraque cu su Ford tamaño di Barco cu a laga Luigi core manera Tom & Jerry y na final Hamlet pa di tres aña consecutivo ta bai cu e titulo di Campeon.
Pa locual ta e careda nan mes e team di Brazilian Flash a bin desisivo e biaha aki ya cu niun di e 5 aña nan anterior tawata tin un auto di drag cu a bai cu e titulo di campeon den un categoria di Faya Bo Haya.
Jonathan Tromp cu ta cuarto bate di Brazilian Flash a bin todo por todo Diasabra y no a perde NIUN careda despues di a bai un total di 15 round y ta keda como e campeon den FBH Street y FBH King.
Y pa como premio extra pa esunan cu a paga nan bonus e campeon y sub-campeon di cada categoria a competi pa un otro 1000 florin extra y aki Jonathan Tromp ta pasa pa final pa enfrenta Eduard Croes di Race Junkies y aki Jonathan ta bolbe gana su careda y bai cas cu e premio extra di FBH Bonus.
E resultado nan di anochi ta:
FBH Scooter: 1st Derryl Wester 2nd Wendel De Leeuw 3rd Rick Koolman.
FBH King: 1st Jonathan Tromp 2nd Tito Tromp 3rd Leomar Croes.
FBH Bike: 1st Richard Croes 2nd Ben Jones 3rd Junior Fingal.
FBH Street: 1st Jonathan Tromp 2nd Nielson Halley 3rd Courthey Wouters. FBH Bonus: 1st Jonathan Tromp. Demolition Derby Extreme: 1st Hamlet Araque 2nd Luigi Marrug.
Evento di Faya bo Haya 6 no por tawata posibel sin publico y participante grandi cu a sa di kere un biaha mas den FBH y cu a asisiti na e evento aki y sin laga afor e sponsor nan cu a pone nan confiansa den e evento aki cu a wordo promovi pa mas di 3 luna largo un Danki grandi ta bai na: Shell Helix Motor Oils, Ibis Bearings, Urataka Center, Da silva racing (Mouse), Safecom security, Ruiz take away, Don’t panic transport, Croeze fast transport, Mario’s septic services, Balala transport, A.I.S. , Echi towing, Solo di pueblo, Canal 22, Top Fm, Rex aruba, Zoom aruba, Exotic boost aruba/Korsou, Rpm aruba, Lucho towing, Racejunkies, Papo racing, Kings car care, 13 den deporte, Lencho burnout show, De cuba electrical, Aruba laundry, Jay’s tire, Arulaser, www.ki-tin.com, Valero sta cruz, Den 5 speed, Radical competition, Jerrino Bass, Chando Colina, Ralph Maduro, Ivo 4 Life, Dj Vibes, Angelo Wernet, Urig Feliciano, Mc Monti, RibaGanga.comDanki di Curason na un y tur cu a hasi esaki posibel cu mi por sigui ta den competencia y pronto cu mi bike nobo cu ta den proceso na Merca.


text:
Trabounan di proyekto di 10 EDF na Belnem den fase final
Trabounan di proyekto di 10 EDF na Belnem den fase final
Kralendijk, 26 di febrüari 2022 – Water- en Energiebedrijf Bonaire N.V. (WEB) ta mirando e proyekto pa ekspanshon di infrastruktura di riol aserkando su final. Komo supervisor di e proyekto di 10 EDF, WEB ke gradisí abitante i kompanianan pa nan komprenshon pa e inkombeniensia. Seguidamente nos ta duna un up-date di e situashon.
E proyekto a kuminsá na Mei 2021 i ta enserá ekspanshon di e riol na Belnem i Hato. E meta ta pa aliviá e “vacuümstation” 6 na Tera Kòrá i konektá Belnem i Hato riba e ret di vaküm na Boneiru.
Kloaka na Belnem
Apesar di e desafionan nesesario, e trabounan na Belnem ta den último fase i por antisipá restourashon di kayanan i besindario. E proyekto ta enserá:
- Konstrukshon di un “vacuümstation” nobo na Kaya Saturnus;
- Koba i pega más òf ménos 4900m di tuberia di kloaka;
- Hak, pega i konektá 76 pos di re-kolekshon;
- Realisá (i prepará parsialmente) konekshonnan nesesario pa bibienda.
Trabounan den progreso
Na e momentunan aki ta kobando e último 250m skref i pega e último 500m di tuberia di Kloaka. Ta realisando konekshonnan pa bibienda na kaya Jupiter i Kaya Pluto. E tim di proyekto ta trahando riba e último trabounan di instalashon den e “vacuümstation”.
Entre tantu a restourá e kamindanan na Belnem. Pronto e tim di proyekto lo restourá e sobrá kamindanan di tera i asfalt. Tin grabashonnan detayá ku a keda hasí di e situashon original na e área. Lo pone tur kaya i asera bèk den nan estado original.
Hato
Aktualmente ta kobando burakunan di prueba na Hato. E trabounan di kobamentu lo inisiá den e promé siman di mart. Na Hato lo bini mas òf ménos 1150m di tuberia di kloaka ku 20 pos di re-kolekshon i 56 konekshon pa bibienda. Lo konektá e ekspanshon riba e “vacuümstation” na Kaya Amsterdam. Segun espektativa lo entregá e proyekto kompleto na fin di aprel.
Di 10 EDF
Ta trata di un proyekto tékniko eskala grandi ku ta keda ehekutá pa i dor di Bonerianonan. WEB ta kontentu ku e kolaborashon ku kontratista Truckland, Entidat Públiko Boneiru (OLB), Direktorado di desaroyo i espasio (R&O), Business Units Water, Afvalwater i Elektra, departamentu di komunikashon di WEB i kompanianan pa telefonia i tráfiko di data enbolbí ku e proyekto aki.
Sin nos partnernan di kolaborashon lo no tabata posibel pa realisá e bunita proyekto aki. Nos ta gradisí tur partner pa e kolaborashon eksitoso.


text:
WILLEMSTAD: Dia 11 di mart último, e kaso sensashonal Babel a ser konkluí ku e veredikto kulpabel kontra èks Promé Minister di Kòrsou, Gerrit Schotte, i su pareha Cicely van der Dijs, kende a keda akusá, konforme e rekisitorio, di falsifikashon di resibu, labamentu di plaka, soborno atministrativo, i posishon di dos emisora di interferensia di frekuensia. Tambe hues a ordena Schotte pa debolbé na e ofisina di gobernador e pasaporte diplomátiko ku supuestamente ela pèrdè. Schotte a keda sentensia na respektivamente tres aña i no por forma parti di e sistema elektoral pa e próksimo sinku aña, i van der Dijs a haña djesocho luna, kual nuebe luna ta kondishonal.
Na pia di e trapinan di palasio di hustisia, abogado Eldon Sulvaran a ekspresá su desapunto den e veredikto i a primintí di apela esaki inmediatamente. Schotte di su partí a ekspresá su deskonfiansa den e huesnan di e korte di Kòrsou, partikularmente Irene Lips, i a papia di un persekushon polítiko di podernan neo-kolonial ku no kièr miré den polítika. Schotte no por kaba di komprondé e echo ku e i van der Dijs a aseptá varios pago di e dudoso Sr. Corallo i a falsifiká resibunan pa skonde esaki, ta un akto repudiabel kometé pa kualke siudadano, pero espesialmente pa un promé minister. Schotte ta asina deskonektá ku realidat ku e ta hustifiká su komportashon splikando ku tur e plaka a bai pa finansiá partido i kampaña polítiko. Tristu kon un èks promé minister ta para riba su saku di batata i grita ku e no ta ni e promé, ni e delaster ku a hasí esaki, pero ku definitivamente e ni van der Dijs a enrikesé su mes.
No a skapa nos e ironía den e echo ku Schotte primeramente lo mester somete su apelashon na e mes un Korte di Hustisia ku e tin tantu deskonfiansa den dje. Aki ela pidi pa su kaso ser tende pa por lo menos tres hues ku nunka a biba na Kòrsou i ku lo ta menos ‘kontaminá’ pa e polítika lokal. Si Schotte i van der Dijs ke apela e veredikto atrobe, mester detektá erornan prosedural legal promé ku nan kaso por bai kasashon na Korte Supremo di Hulanda. Akí Schotte i su tim legal enkabesá pa abogado Sulvaran, lo mester argumenta dilanti huesnan hulandes, ku muy probablemente tambe ta ser dirigí pa e mes un forsanan neo-kolonial misterioso ku e parlamentario ta atribuí pa su persekushon polítiko. Konosiendo Schotte su sentido di superioridat moral kuestionabel, e kaso akí por resulta te na e tribunal di Hustisia di Unión Europeo, e órgano hudisial máksimo, unda sí e ta spera di haña un huisio hustu.
E veredikto di Schotte i van der Dijs ya tin implikashonnan serio pa e klima polítiko i proseso elektoral, unda asta parlamento di Kòrsou a distansia su mes di e polítiko kontroversial. Mike Franco, presidente di parlamento, a urgí Schotte pa tene e honor na su mes i retira, un konsepto inimaginabel pa e lider polítiko di MFK, kende a primintí di agota tur via legal pa klara su nòmber i ta gosa di e sosten kompletu di su partido. E pregunta ta si tur e maniobra legal lo keda realisá promé ku elekshon dia 30 di sèptèmber próksimo.
Ekspertonan polítiko ta pronostiká un aña di elekshon tumultuoso, unda aproksimadamente 16 partido lo inskribí pa partisipá na elekshon. Mane ta bisa den boka di pueblo, ‘niun ta un’, i pa promé biaha nos ta enfrenta un elekshon unda niun partido no ta profilando hopi konvinsentemente i atrobe tin hopi segmentashon. Según enkuestanan elektoral preliminar, apesar di tur e komplikashonnan legal, Schotte te ainda ta gosa di un popularidat signifikante bou di e pueblo. E pregunta ta si e veredikto di korte keda para despues ku Schotte agota tur su apelashonnan, i e lider polítiko di MFK mester bai sera, kon esaki lo afektá su partido?
E sirko elektoral ya ta pinta di bira unu polémiko, unda un lider karismátiko pero kontroversial ta keda hala voto.
P’esei nos ke introdusí algun ponensia, ku nos ke boso pensamentu riba dje i lo publiká e resultadonan den nos siguiente artíkulo: click here.
.
Reakshona riba nos Facebook página!
Pa Redakshon di Progreso di Kòrsou, 28 di mart 2016.
Por hasi uso di e kontenido aki, basta esaki sosodé na un manera integral i ku menshon di e fuente: Progreso di Kòrsou
Krédito di potret: De Surinaamse Krant


text:
Mike Eman, lider di Fraccion di AVP, un lider cu NUNCA ta asisti na reunionnan caminda ta e lider di Fraccion mester ta presente. Desde cu mi ta lider di Fraccion di MEP ta un biaha so mi a tope den un reunion caminda ta e lidernan di fraccion ta sinta hunto, anto esaki ta pasobra nos tabata den tratamento di presupuesto 2022. Ultimo temponan aki sporadicamente e sa tey den algun reunion di comision fiho pero mas tanto su presencia ta pa desacredita y ripiti su vision cu a hinca nos pais den un desaster financiero. Ta mas cu obvio cu e ta sali solamente pa haci show politico, crea chaos, instiga y dividi pueblo.
Tin ora mi ta puntra mi mes dicon tur su preocupacionnan actual e no por tabatin nan ora e tabata endueda nos pais innecesariamente. Invertiendo solamente den infrastructura y embeyecimento, lagando nos hendenan un banda. No ta coy loco, Mike Eman a endueda nos pais cu dos mil dos cien (2200) miyon florin anto den tempo cu cos tabata bon. Si el a maneha e pais aki responsablemente, awe nos pais lo tabata mihor para, sin tanto debe y proyectonan PPP. Si el a haci loke awe e ta predica, nos no mester a fia mil dos cien (1200) miyon for di Hulanda pa wanta cabes di nos pais riba awa, door di duna FASE, subsidio di salario y sosten financiero na companianan chikito y mediano. E ta come lubida, pasobra ta door di su mal maneho awe nos ta asina depediente di Hulanda, y mara na condicionnan indesea. Si el a haci su trabou na drechi awe nos lo por tabatin buffers pa por a brinda nos pueblo e alivio cu awe cu boca grandi e ta grita pe. Nos por a carga parti di e aumento di prijs di gasoline, cu por cierto ni cuanto e insinua, Gobierno di Aruba absolutamente no por hunga un rol riba su desaroyo. Tur parti di mundo e prijsnan ta subiendo drasticamente.
Mike Eman enberdad a bira e mensahero di mal noticia y no tin nunca algo postivo pa presenta y mucho menos ta aporta na solucionnan berdadero. Ta critica tur cos pero nunca ta indica con e lo a haci’e diferente y mas importante no ta indica di unda e lo saca e placa. Cu Aruba, mescos cu full mundo, ta pasando den momentonan dificil ta un berdad. Un berdad cu nos a bin ta biba desde cu COVID 19 a bati na nos porta. Un berdad cu un y tur ta bibando diariamente. Na lugar di stop di dividi y bin cu sugerencianan concreto, e ta haci comosifuera COVID no a impacta nos isla financieramente, economicamente y socialmente. Hopi tristo pa wak un lider di Fraccion sigui cu su mesun campaña di hunga cu sentimento di hende, haciendo manera e si lo por a preveni cu gasoline y costo di bida ta subi. E realidad ta cu e ta fenomeno mundial, y cu sigur ta pone retonan grandi riba nos gobierno cu ya a bin ta traha desde 2017 cu un caha masha limita, pero no obstante esey a sa di maneha e pandemia debidamente y poco poco ta trahando riba e recuperacion di nos isla.


text:
Prome cu fin di aña lo presenta e cambionan na Parlamento
ORANJESTAD – Anticipando riba e cambio di Presupuesto 2021 di nos Pais, Minister Maduro di Finansa a manda informa Parlamento den e ‘Najaarsnota 2021’ riba e cambionan cu a presenta despues cu a aproba e Presupuesto pa e aña. Importante pa menciona ta cu e deficit premira pa aña 2021 ta 140 miyon florin mas chikito. Pa aña 2021 a premira un deficit di 762 miyon florin cu awor lo baha y bira 622 miyon florin.
E bahada ta e resultado di un subida chikito den entrada y ta wordo causa principalmente pa bahada den gasto door di cambio di maneho y resultado positivo inespera. E subida den entrada ta debi na cambio den maneho di erfpacht cu a duna resultado positivo. Pa locual ta gastonan, tin gastonan cu no ta bay wordo realisa manera gastonan pa cubri eventual deficit di AZV y SVB, gastonan di Subsidio di Salario cu ta menos cu premira y gastonan di TIO cu no lo wordo introduci mas den aña 2021. A haci algun cambio di maneho tambe cu a resulta den menos gasto. Ta trata di gastonan relaciona cu pakete di cuminda, servicio y producto, proyecto PPP di Watty Vos Boulevard y Green Corridor y gastonan di Ombudsman cu ta wordo temporisa.
E siman aki e concepto di ley pa haci e cambionan den Presupuesto 2021 a bay pa Raad van Advies pa ricibi conseho. Despues cu Gobierno haya e conseho lo haci e eventual cambionan y lo manda esaki pa Parlamento di Aruba pa asina e ley por wordo trata y aproba prome cu aña caba.


text: Diabierna madruga a drenta informe di un accidente frontal cu hende herida na altura di Pasifico Paradera. Mesora a dirigi tanto polis como ambulans na e sitio. Na yegada di di e patruya a bin compronde cu aki ta trata di un accidente unda un Chauffeur di un Nissan March cu tabata bayendo direccion pariba, a bay na di banda robes di caminda y a bai dal frontal riba un Chevrolet di direccion contrario. E impacto tabata fuerte y e chauffeurnan a resulta herida. Na yegada di e ambulans a trata ambos chauffeur y a transporta nan tur dos pa hospital.


text: Diasabra mainta a drenta informe di un caso di destruccion y maltrato na Caya Franse Bloem, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un problema andando un paar di dia caba unda un bisinja a fia e otro no mas di 25 Florin y ta cobrando esaki pero como cu ainda e no a ricibi su placa ela bay na e bisinja y a kibra su bentana y a dal e un mokete den cara. Debi na e sla aki e victima a resulta herida, na yegada di e ambulans nan a atende e victima. Polis a informa ambos e camindanan pa nan cana.


text:
Kralendijk- Segun Entidat Públiko Bonaire (EPB) a pesar di e kantidat nobo di kontagio durante último dinan aki, na e momentu akí no ta motibu pa tuma medida mas pisá.
Segun departamento di Salubridat Públiko, tin bon bista riba e kontagionan. Di kasi tur hende ta konosí unda nan a haña e kontagio. Ta bai prinsipalmente pa hóbennan ku keho leve. Awor aki no tin ningun indikashon ku e hóbennan akí a plama e kontagio bou di gruponan vulnerabel manera hende grandi. Ku e kantidat di kontagio i un persona hòspitalisá, kuido no ta bou di preshon.
Oumento
E departamento di Salubridat Públiko ta antisipá ku e kantidat di kontagio ta bai subi e dianan ku ta bini. Tin mas kontakto di personan kontagiá ku mester tèst e dianan ku ta bini. Tanten ku e kontagionan nobo ta keda limitá na kontakto direkto, no tin motibu pa preokupashon. Na Boneiru 71, 3 % di e grupo di 18 aña i mas ariba ta kompletamente bakuná i 81,7 % a pasa e promé angua di corona. Pa e motibu ei, e departamento di Salubridat Públiko ta pensa ku ta posibel pa tene e kontagionan bou di kontròl sin tuma medida mas pisá.
Bakuna
Di hóbennan den e edat di 12 te 18 aña, 24,8% ta kompletamente bakuná, i 38% a pasa e promé angua. Pa e motibu ei, Salubridat Públiko ta pidi mayornan i tutornan pa laga bakuná muchanan den e edat di 12 te 18 aña. E espektativa ta ku mas hóben lo kontagiá awor ku e variante dèlta ta aktivo na Boneiru i aña eskolar a kuminsá.
Siman pasá tabatin 49 kaso nobo di kontagio na Boneiru. E parti mas grandi ta pertenesé na tres grupo, ku ta dos klas i un ekipo di futbòl. Salubridat Públiko ta tene e situashon bon na bista, i spesialmente serka hóben i na skol. Alumnonan por bai skol normalmente. Si tin mas kontagio den un klas, e ora ei e skol den konsulta ku Salubridat Públiko ta tuma medida mesora.


text:
Polis ta selebrá dia di hende muhe ku klientenan di algun instituto.
KOMUNIKADO DI PRENSA 120/ 2022
8 mart 2022
Polis ta selebrá dia di hende muhe ku klientenan di algun instituto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Un komishon formá pa algun trahadó femenino di Kuerpo Polisial Kòrsou e aña aki a
skohe na selebrá dia di hende muhe ku damanan kliente di algun instituto den nos
komunidat.
A bishitá kuater instansia, di kua Sentro di Detenshon i Korekshon Kòrsou (S.D.K.K.),
antes Jean D’arc College, J.J.I.C. (antes G.O.G.) i Huize Zorg en Herstel.
E programa a konsistí di palabra di enkurashamentu di algun orador, kanto i
alabansa, orashon i finalmente a duna e klientenan di e diferente institutonan aki un
regalo.
Presidente di Parlamento señora Charetti America-Francisca tambe a honra e
damanan aki ku su presensia, dunando nan palabra di motivashon i resa ku nan.
Di e manera aki, Kuerpo Polisial kier a mustra e damanan aki, ku no opstante nan
situashon of kondishon ku nan ta aden, nan ta di gran balor, un piesa importante di
nos komunidat i ku nan por ta di testimonio bibu i inspirashon pa otro hendenan
muhe den nos komunidat.


text:
ORANJESTAD – CAFt ta reuni ‘cara cara’cu Gobierno di Aruba diahuebs awor. Esaki ta bira un reunion interesante, unda cu Gobierno ta haya chens (un biaha mas) pa splica CAFt di nan asuntonan financiero, personalmente. E ta interesante mirando cu net diabierna awor ta e ultimatum cu CAFt a dun gobierno pa contesta e colegio di supervision financiero CAFt riba asuntonan presupuestario, diabierna tambe gobierno lo topa e colegio personalmente, durante nan bishita pa nos isla.
AANWIJZING TA COLGA RIBA CABEZ DI ARUBA
Loke a hala atencion e biaha aki atrobe, ta e hecho cu CAFt a splica den nan carta cu si ‘ainda gobierno para ariba cu no ta haci cambionan manera sugeri y cu e presupuesto consecuentemente ta keda igual’, lo tin cu raporta bek na RMR cu un conseho pa un aanwijzing, osea un ‘instruccion’. E pregunta ta si sea den e carta di contestacion y/of e encuentro personal diabierna, Gobierno ta logra convence e colegio, cu nan ta haciendo lo corecto, y cu no ta necesario pa Aruba haya un instruccion di Hulanda.
BISHITA VAN HUFFELENGobierno di Aruba mientrastanto tin speransa cu e bishita di e mandatario Hulandes, Alexandra van Huffelen e weekend y awe, lo por ‘suavisa’ e tono di CAFt y cu Aruba por convence Hulanda cu CAFt ta exagera y/of cu no ta necesario pa RMR pensa mes pa Aruba haya un instruccion pasobra Aruba ta cumpliendo manera cu Gobierno di Aruba a bin ta bisa semper.
ORANJESTAD – E colegio di supervision financiero pa Aruba CAFt a confirma pa noticiacla cu nan a ricibi e contesta di gobierno riba nan ultimo reaccion. “Esaki ta wordo analisa aworaki” e colegio a sigui bisa diabierna mainta. Awor tin cu warda wak kico CAFt lo bisa bek, y si e contesta di gobierno ta suficiente pa CAFt deshaci di e pensamento pa conseha conseho di minister di Reino riba e supuesto ‘incumplimento’ di Aruba, acompaña pa un recomendacion pa duna Aruba un instruccion. Si e ultimo reaccion di gobierno no ta suficiente, por spera e conseho negativo proximamente.
ORANJESTAD – Departamento di Impuesto a informa cu e tabata cla pa brinda servicio bek na tur contribuyente entrante awe diabierna, 1 di juli 2022. A haci tur trabao preparativo durante e dia di 30 di juni. Staf y personal di Departamento di Impuesto a logra controla tur ekipo pa cualkier dan?o di awasero tanto na e oficina principal na Camacuri como tambe na tur MFA y na Postkantoor San Nicolas. E tecniconan y personal di Departamento di Impuesto a logra start tur e sistemanan digital bek y a haci e testnan necesario cu exito.
(ADVERTORIAL)
ORANJESTAD – WEB Aruba NV diabierna den un anuncio mes sorpresivo cu esun anterior, a dicidi pa suspende e aumento di tarifa di awa anuncia pa awe, temporalmente. Asina e compania a informa diabierna mainta trempan. Segun e compania, nan a dicidi pa tuma tal decision, den consulta cu e accionista Utilities Aruba NV. Mientras ta bisa temporalmente, no ta conoci con largo esaki lo keda suspendi. For di ayera nochi, noticiacla a tende e rumor aki y a puntra minister di energia Glenbert Croes si esaki tabata berdad. E mandatario a reacciona bisando solamente cu awe mainta e lo tabata topico di discusion den conseho di minister.
ORANJESTAD – Aruba Trade & Industry Association (ATIA) a bisa diahuebs mainta cu, “como representante y e voz di comerio di Aruba no ta compronde dicon sector publico ta keda sera si sector priva si por a habri awe 30 juni, un dia despues di PTC2”. Segun e gremio, sector priva ta depende di sector publico den varios area pa fungi efectivamente. Por pensa riba DOW, Aduana, Arubus, DIP, DIMAS, DPL y DIMP, cu ta departamentonan clave pa sector priva por ta productivo.
ORANJESTAD – Entrante 1 di juli tarifa di awa ta subi cu un averahe di Awg. 1.50 pa m3. E aumento ta debi na un aumento drastico di Heavy Fuel Oil (HFO) di ±126%, compara cu aña 2021. Hunto cu e aumento e compania di awa y energia ta introduci un structura di tarifa nobo, cual ta conduci na un particion mas husto entre consumidornan grandi y consumidornan chikito. Clientenan lo nota e aumento di tarifa pa prome biaha den cuenta di awa di augustus 2022.


text:
ORANJESTAD (AAN): Diasabra marduga banda di 12:50 am, alarma a wordo bati cu un hende a caba di bira victima di atraco riba caminda di Madiki pa Bushiri, na altura di Grand Ocean Supermarket.
Polis di Playa a yega na e establecimento aki cu ta keda net un tiki pazuid di rotonde di Watty Vos Boulevard na Bushiri. E marduga ey e negoshi ta cera di basta ora caba.
Den e area, Polis a bin topa cu e ciudadano di inicial F., y e dama di inicial F. Nan a declara cu nan tabata para e anochi laat ey banda di e palo grandi di kwihi pazuid di e negoshi. E area aki ta conoci como ‘Parke Amigo’. Nan auto Chevrolet Camaro color preto ta staciona eynan na Parke Amigo, y nan tabata pafo di auto ta combersando cu otro.
Diripiente nan a ripara cu un grupo di hoben a sali for di e mondi net pabao di e Supermarket, y a trata di comete atraco riba nan. E grupo di hoben a bin tur bisti na preto, y cada uno tabatin un capuchon riba nan cabez.
Tres di e hobennan tabatin un arma di candela den nan man, y uno tabatin un puñal den nan poder.
E ciudadano F. a bisa cu el a keda defende su mes. Durante cu e ciudadano F. tabata pushando e hobennan aki, el a mira cu un di e hobennan a bay habri e porta di pasahero di su Chevrolet Camaro, y a cuminza reboltea tur cos paden.
Nan a sigui actua contra e hobennan aki, y na final e hobennan aki a ranca careda sali rumbo pa Bushiri Complex bek.
E ciudadano F. a bisa Polis, cu e hobennan aki no a logra di bay cu nada. Polis a pone Atraco Team na altura cu a bay na e lugar pa asina tuma e keho, y ta bay investiga esaki.


text:
Kralendijk – Ayera djaluna 6 di September 2021 alrededor di 22.30or algun sospechoso a drenta un kas na Republiek i a atraká un dama di edat avansá.
Sospechosonan a bai ku entre otro e auto di e dama i algun otro pertenensia.
Alrededor di 3.25or di mardugá kuerpo polisial a logra detené e promé sospechoso den kaso aki. Ta trata di un homber ku inisialnan I.B.V.P di 21 aña di edat.
No ta exclui ku lo tin mas detenshon den e kaso aki.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk – Hendenan na Boneiru ku no ta kompletamente bakuná por pasa un tèst grátis di corona ora nan ta biaha pa eksterior. Ta trata di hende ku ainda no a logra bakuná kompletamente.Mucha di 7 te ku 18 aña, hende muhé ku resientemente ta na estado òf ku tabata na estado, ta kai den e grupo akí. Pashèntnan ku debí na nan situashon médiko no por a pasa angua tambe por hasi e tèst grátis di corona.
Ta ofresé e tèst grátis na yüli i ougùstùs di e aña akí. Tin pais ku ta pone un tèst di corona obligatorio pa mucha for di 7 aña. Pa e motibu akí ta ofresé e tèst grátis di corona na mucha di 7 te ku 18 aña. Biaheronan boneriano ku ta biaha bèk for di Hulanda pa nos isla, por hasi e tèst grátis di corona na Hulanda. Pa mas informashon: rijksoverheid.nl.
Na Boneiru por hasi petishon pa e tèst grátis na https://www.bonairesafetravel.org/bonaire-residents Via e lenk biaheronan por traha un sita. Ta hasi e tèst na Marriott Hotel, Kaya Internashonal 2. Via email ta manda resultado di e tèst.
Tur hende na Boneiru por pasa angua. Mucha for di 12 aña tambe. Traha un sita pa esaki via 0800 0900 òf bai e kompleho deportivo na Kaya Amsterdam riba e dianan pa pasa angua. E dianan pa pasa angua ta riba página di Facebook di Gobièrnu di Boneiru i riba www.bonairecrisis.com
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Cft: “Rekuperashon frágil di presupuesto di Kòrsou den 2022 i 2023; mester kontrolá gastunan”
Willemstad – For di e di dos mitar di 2021 ekonomia di Kòrsou a bin ta mustra un rekuperashon supstansial. Kòrsou mester utilisá e periodo di rekuperashon aki pa strukturalmente pone su presupuesto strukturalmente na òrdu, i durante e proseso aki, e mester kontrolá su gastunan. Den su kòmbersashonnan resien ku gobièrnu di Kòrsou, Kolegio di supervishon finansiero pa Kòrsou i Sint Maarten (Cft) a urgi esaki. Kòrsou ta redusiendo su défisitnan di mas aña entre otro komo konsekuensia di e progreso ku ta logrando ku kobransa di impuesto, pero e desafionan ta keda grandi. Mundialmente inflashon a subi konsiderablemente i estorbonan kontínuo den e kadena logístiko por pone preshon riba e rekuperashon. Redukshon di e debe nashonal te na un nivel aseptabel tambe ta keda un problema. Ademas mester introdusí reforma pa por sigurá durabilidat di e sistema di kuido i e sistema di seguro sosial pa futuro. Pa e motibu aki, apesar ku Kòrsou ta logrando entradanan di impuesto mas haltu, kòntròl di su gastunan i introdukshon di reformanan ta keda di sumo importansia.
Pa e aña aki Banko Sentral di Kòrsou i Sint Maarten ta kalkulá un kresementu ekonómiko real di 5,2 porshento. IMF ta kalkulá pa 2022 un kresementu ekonómiko di 6,5 porshento. E espektativa ta ku den 2022 inflashon lo subi te riba 6 porshento. Den 2022-2023 ekonomia ta yega bèk na e nivel di promé ku e krisis di COVID-19.
Añanan largu durante di kua ekonomia a bai atras, huntu ku un debe nashonal kresiendo, tabatin un efekto hopi negativo riba e finansa públiko. E debe nashonal di Kòrsou aktualmenta ta e montante di ANG 4,3 miar. Esaki ta 84 porshento di GDP (produkto interno bruto). Kòrsou ta pará dilanti di un desafio grandi pa redusí su debe nashonal i hiba esaki mas lihé posibel na un nivel sostenibel. Un kombinashon di e reformanan den e Pakete Nashonal, un maneho presupuestal estrikto, disiplina presupuestal rígido i redukshon struktural di e gastunan den sektor públiko, kuido i seguro sosial mester hiba na redukshon di e debe nashonal.
Presupuesto 2022 i 2023
Kòrsou ta trahando riba un adaptashon di presupuesto a base di kua lo redusí e défisit riba servisio komun (gewone dienst) te ANG 123 mion (2,3 porshento di GDP) den 2022, miéntras ku for di 2023 lo realisá un surplus. E surplus entrante 2023 ta di importansia, pasobra ta ku e montante aki por kuminsá paga e debe. Tantu e défisit ahustá di 2022 di ANG 123 mion komo e surplus kalkulá di ANG 8 mion (0,2 porshento di GDP) den 2023 ainda ta frágil. En parte e karakter struktural insigur di e entradanan di impuesto aktual i e retonan den e sektor di kuido i seguro sosial, ta pone ku kòntròl di gastu – entre otro di gastunan di personal (overtaim) i produktonan i servisionan – ta keda di gran importansia. Kòrsou mester limitá mas tantu posibel den tempu medidanan insidental ku ta kondusí na pèrdida di entrada, manera kompensashon di e preisnan di kombustibel. Si no, lo mester bini ku medida pa kompensá e pèrdida di entrada aki. Na mes momento mester implementá ku hopi determinashon medidanan pa subi entrada, manera introdukshon di pago pa pèrmit pa kompanianan ku ta brinda serevisio di weganan di azar (hazard).
Kòrsou por amplia su poteshonal pa krese su ekonomia, si e implementá reformanan duradero den su ekonomia i den gobièrnu. Invershonnan dirigí, por ehèmpel den infrastruktura, i reformanan dirigí por ehèmpel pa logra adaptashon den e sistema di pèrmit, por kontribuí den forma konsiderabel na un kresementu ekonómiko duradero. Kòrsou mester utilisá maksimalmente tambe e oportunidatnan ku e Paketa Nashonal ta brinda.
Impuesto
Den e último aña Kòrsou tabata eksitoso ku kobramentu di impuesto atrasá i mehoramentu di kumplimentu ku deber di paga impuesto (compliance). Pues e loke a presupuestá pa rekuperashon di finansa públiko riba término di mas aña, ta keda impulsá pa entradanan mas haltu di impuesto. Esaki na su turno lo mester bira resultado di un efekto struktural di e akshonnan aktual di kobransa di impuesto. Cft a pidi Kòrsou pa garantisá e resultadonan aki riba un término di mas aña pa medio di un optimalisashon mas aleu di tantu e Servisio di Impuesto i di e sistema fiskal.
Kuido i seguro sosial
Un bes mas Cft a enfatisá ku ekonomisashon den kuido médiko i seguro sosial ta nesesario pa por garantisá ku por sigui paga esakinan i tambe pa por garantisá e kalidat di e sistema sosial pa e añanan benidero. Tur aña Kòrsou ta paga un kontribushon di ANG 306 mion na e fondonan sosial for di presupuesto i ademas e ta obligá pa paga e défisitnan den e fondo ku ta fluktuá (schommelfonds). Den 2021 gobièrnu a tuma e desishon pa tuma 15 medida ku mester perkurá ku e fondo ku ta fluktuá lo keda den ekilibrio den 2022 i 2023. Pa loke ta trata algun di e medidanan aki ya kaba tin retraso, loke ta pone ku riba término kòrtiku mester tuma medida di kompensashon. Den e kuadro ei Cft ta mustra tambe riba e hecho ku pa awor aki Kòrsou no ta logra realisá e ekonomisashonnan basá riba efisiensia den kuido. Ta trata aki di ekonomisashonnan ku gobièrnu a primintí den 2018 pa kubri e gastunan di ekplotashon mas haltu ku Curaçao Medical Center a trese kuné. Prinsipalmente pa loke ta trata limitashon di e remedinan di kuido propio i sustitushon di remedinan spesífiko pa remedinan genériko, tin muchu tiki progreso. Cft a pidi Kòrsou pa introdusí e medidanan aki mas lihé posibel.
Cft a bishitá Kòrsou entre 20 te ku 22 di yüni 2022 i a hiba kòmbersashon ku Gobernadó, Minister di Finansa, Minister di Desaroyo Sosial, Labor i Bienestar, Konseho di Minister i e Komishon Finansiero di Parlamento. Cft a papia tambe ku gerensia di Banko di Seguro Sosila (SVB).
Cft: “Broos begrotingsherstel Curaçao in 2022 en 2023; uitgaven moeten worden beheerst”
Willemstad – De economie van Curaçao laat vanaf de tweede helft 2021 een behoorlijk herstel zien. Curaçao moet deze periode van herstel benutten om de begroting structureel op orde te krijgen en dient daarbij de uitgaven te beheersen. Het College financieel toezicht Curaçao en Sint Maarten (Cft) heeft daar in recente gesprekken met de regering van Curaçao op aangedrongen. Curaçao dringt de begrotingstekorten meerjarig terug mede dankzij de vooruitgang die wordt geboekt bij de belastinginning, maar de uitdagingen blijven groot. Er is wereldwijd sprake van aanzienlijke inflatie, en de aanhoudende verstoringen in de logistieke keten kunnen het herstel onder druk zetten. Het verlagen van de overheidsschuld naar een aanvaardbaar niveau blijft een grote opgave. Bovendien dienen hervormingen te worden doorgevoerd om de houdbaarheid van het zorg- en sociale zekerheidsstelsel voor de toekomst te borgen. Hoewel Curaçao hogere belastingbaten realiseert, blijven uitgavenbeheersing en hervormingen van groot belang.
Voor dit jaar wordt door de Centrale Bank van Curaçao en Sint Maarten een reële economische groei geraamd van 5,2 procent. Het IMF raamt de economische groei in 2022 op 6,5 procent. De verwachting is dat de inflatie in 2022 zal oplopen tot boven de 6 procent. De economie zal in 2022-2023 terug zijn op het pre-corona niveau.
Jaren van economische neergang en een oplopende overheidsschuld hebben de overheidsfinanciën sterk verslechterd. De overheidsschuld van Curaçao bedraagt nu ANG 4,3 miljard (dat is 84 procent van het bbp). Curaçao staat voor een grote uitdaging om de overheidsschuld te verminderen en zo snel mogelijk naar een houdbaar niveau te brengen. Een combinatie van hervormingen uit het Landspakket, strikt begrotingsbeleid, strakke budgetdiscipline en het structureel verlagen van de kosten van de publieke sector, zorg en sociale zekerheid moet zorgen voor een daling van de overheidsschuld.
Begroting 2022 en 2023
Curaçao werkt aan een wijziging van de begroting waarmee het tekort op de gewone dienst in 2022 wordt teruggebracht tot ANG 123 miljoen (2,3 procent van het bbp) en er vanaf 2023 overschotten worden gerealiseerd. De overschotten vanaf 2023 zijn van belang, omdat daarmee kan worden begonnen met het aflossen van de schuld. Zowel het bijgestelde tekort voor 2022 van ANG 123 miljoen als het voorziene overschot van ANG 8 miljoen (0,2 procent van het bbp) in 2023 zijn nog broos. Mede gezien het onzekere structurele karakter van de momenteel hogere belastingbaten en de uitdagingen in de zorg en sociale zekerheid, blijft uitgavenbeheersing, onder meer op personeelslasten (overwerk) en goederen en diensten, van groot belang. Curaçao moet incidentele maatregelen die leiden tot batenderving, zoals de compensatie van de brandstofprijzen, zoveel mogelijk in tijd beperken of hiervoor compenserende maatregelen treffen. Ook zullen inkomstenverhogende maatregelen, zoals het invoeren van de vergunningenfee voor kansspelaanbieders, met grote voortvarendheid moeten worden genomen.
Curaçao kan het groeipotentieel van de economie verhogen door duurzame hervormingen in de economie en bij de overheid door te voeren. Gerichte investeringen, bijvoorbeeld in infrastructuur, en gerichte hervormingen zoals bijvoorbeeld het aanpassen van het vergunningenstelsel kunnen een beduidende bijdrage leveren aan duurzame economische groei. Curaçao moet ook de kansen die het Landspakket daartoe biedt ten volle benutten.
Belastingen
Curaçao heeft in het afgelopen jaar succes geboekt met het invorderen van achterstallige belastingen en het verhogen van de belastingcompliance. Het begrote meerjarig herstel van de overheidsfinanciën wordt dan ook grotendeels gedreven door hogere belastingbaten, die zullen moeten voortkomen uit een structureel effect van de huidige belastingcompliance-acties. Het Cft heeft Curaçao opgeroepen deze resultaten meerjarig te borgen door verdere optimalisering van de belastingdienst en het fiscale stelsel.
Zorg en sociale zekerheid
Het Cft heeft wederom benadrukt dat besparingen in de medische zorg en de sociale zekerheid noodzakelijk zijn om de betaalbaarheid en de kwaliteit van het sociale stelsel de komende jaren te waarborgen. Curaçao betaalt jaarlijks een bijdrage van ANG 306 miljoen aan de sociale fondsen en is bovendien verplicht om tekorten in het schommelfonds aan te vullen. De regering heeft in 2021 besloten tot vijftien maatregelen die ervoor moeten zorgen dat het schommelfonds in 2022 en 2023 in evenwicht blijft. Bij een deel van de maatregelen is al vertraging opgetreden, waardoor op korte termijn compenserende maatregelen moeten worden getroffen. In dat kader wees het Cft er ook op dat Curaçao vooralsnog niet de efficiency-besparingen in de zorg realiseert, die het in 2018 toezegde ter dekking van de hogere exploitatielasten van het Curaçao Medical Center. Vooral bij de beperking van de zelfzorgmiddelen en de substitutie van specifieke door generieke medicijnen wordt onvoldoende voortgang gerealiseerd. Het Cft heeft Curaçao gevraagd zo spoedig mogelijk deze maatregelen in te voeren.
Het Cft bracht van 20 tot en met 22 juni 2022 een bezoek aan Curaçao en voerde gesprekken met de Gouverneur, de minister van Financiën, de minister van Sociale Ontwikkeling, Arbeid en Welzijn, de Raad van Ministers en de Commissie Financiën van de Staten. Het Cft sprak ook met de directie van de Sociale Verzekeringsbank (SVB).
[


text:
Economia Mericano, tin un problema: e trahadonan no ta produciendo mucho manera antes.
Algun ta culpa rednan social. Empleadonan por sinti cu nan ta traha demasiado den oficina, pero si nan tweet y manda mensahenan na nan amigonan di Facebook, nan no ta yudando economia.
“Kico nos ta produci? Solamente nos ta eynan mandando mensahe di texto,” Carl Icahn, un administrado di fondo cu ta apoya Donald Trump, a bisa CNN.
Cualkier cu ta e rason, e Mericanonan no ta trahando duro y esey ta para e economia Mericano.
E produccion pa cada trahado den e pais – conoci como productividad laboral – ta na su nivel mas abao desde e decada di 1970, segun datonan di gobierno.
Durante e decada di 1990, e productividad di e trahadonan a aumenta den un 2,2% cada aña, den promedio. Na principio di e decada di 2000, a subi 2.6% anual. Desde e Gran Recesion, a bin ta eleva poco mas di 1% pa aña denp romedio.
Awo, e ta empeorando. E ultimo lectura a revela un retroceso di 0.5% corespondiente na e di dos trimester di e aña. O sea, e trahadonan Mericano ta menos productivo di loke nan tabata den e mesun periodo di aña pasa.
E economistanan ta di acuerdo: Merca tin un bache di productividad alaramante y no sa ainda con pa soluciona esey.
E dos solucionnan mas popular ta: Haci cu e negoshinan ta inverti den e miho ekipo of revisa e estadistica di productividad pa considera e beneficionan na economia di smartphones.
Fuente: CNNMoney


text:
Eta un mucha muhe, esaki ta parse un kos gewoon pero ta un milager chiki anto pa nos hopi special. Esaki ta e teksto di e karchi di nacementu di Alejandra.
Nos Alejandra a nase dia 2 januari 1997 riba un djaweps mainta hopi frieuw, 2 dia prome cu e lastu elfstedentocht.
E ta e prome baby ku a nase e anja ey na wassenaar i a bira conosi door ku nan a pone su potret den korant.
E tabata asina lief i bunita. Grita e tabata por manera ningun otro ora e no ta contentu.Oma i opa por kontabu esaki. Nan ta biba den e kaja tras di nos. Nan por a tendele grita for di nan kas.
Dia Alejandra tabatin 6 luna nos a bay korsow cune i den poko tempu e por a papia 2 idioma.
Su Lila i Lilo (wela i bisawela na korsow) tabata kwida e ku su ruman tur día. Alejandra tabata loko ku su Lila(ku su Lilo tambe). Ora nos sali trabow i bay buskele serka Lila, eno kier bay kunos. Un di e biaha nan ey , ku nos a buskele i bay kas, ela sali for di kura . Kore bay, gritando “mi kier bay serka Lila). Ja Alejandra semper ta hopi disidido den loke e kier. E sa presies kiko e kier anto su cuentanan ta hopi convincente. Un di e cuentanan ey ta esun over di su amiga Jo-lady. Ku awe Jo lady ta lief, ayera ferfelu etc. Tur día atrobe. Riba un dia nos tabata kier sa ta ken ta Jo-Lady. A resulta cu Jo-lady no ta existi. Jo-lady tababa un amiga den fantasia di Alejandra. Alejandra tabatin tambe hopi otro fantasía. Un biaha ela hanja druifi pa bay bambiskol ku ne. Ora ela jega kas ela bisanos ku Tante Tina a kome tur su druifinan.
Opa en oma tabata bay kunan hopi biaha na un speeltuin ora nos bay ku fakansie Hulanda. Alejandra ta gusta hunga den speeltuin, pero semper e ta bisa opa delanta : “ami no ta kana”.
Alejandra tabata gusta kanta : tjabelita, ma bay soto, compa raton, un morkoy ku jama mooy ( esaki e kanta un biaha na skol )i hopi otro kantika.
Rob:
Ora nos a regresa Hulanda hopi lihe Alejandra a kambia papiamentu pa Haags . Ora nos a puntrele dikon un dia e no a hunga afo na cresh ela kontesta espontaneamente “het was rot weer” cu e Haagse acento.
Ora mi tabata hibele na kresh na den Haag semper e tabata sinta kanta den autu patras.Vakantie ku a pasa ey, na caminda pa Tsjechië e tabata kanta kantika na spanjo den auto.
E tabata loko ku su amiganan den su klas, e tabata gusta hunga pa mama cu su amiguitanan Ilse, Lauren, Nikita i Shoshanna.
Alejandra tabata tambe hopi creativo, hopi biaha e tabata forma figuranan ku su man i su kurpa. Un di e biahanan ey ela poos riba e stoel kaminda e tabata sinta , ku su man drechi mustrando ariba i su man robes mustrando abow. Mi a puntrele, Alejandra kiko bo ta hasiendo. Ta Donald duck e tabata imita.
Ku opa e tabata pinta hopi biaha riba zolder; opa tabata bisa “e mucha aki tin hopi talento”. Su pintura tin asina tantu detaillenan , na kwa bo ta mira ku ta di Alejandra nan ta. Hopi bunita. E tabata gusta ponies – prome serka meneer Jansen. Eynan e tabata kwida Winnetoe i despwes e tabata hanja les serka Astrid.
Despwes na menege Bakker na Noordwijkerhout ku Philippe i Carline, tur djarason merdia . Nan tres sinta den auto papiando over di de todo un poko over di e ponienan.Te ora nos kansa. Un di e kosnan ku Alejandra a disfruta hopi di dje ta e weekend na ponyparkcity bij Slagharen. Henter famía tabata huntu i Alejandra tabata henter día bezig ku e ponienan.
Keda drumi serka su amiganan tabata un fiesta; serka Daphne, Maxime, Lauren, Nikita, Demilee, Sharon en Felicia etc etc.
E no por a sinta ketu, semper bulando aki bula aya, kologa na e rekstok, ora e ta sinta semper e ta hisa su pianan den laira, de bes en kando un koprol di patras.Esaki tabata Alejandra.
Tur anja e ta participa na e kareda di baiskel. E anja aki e la participa tambe na “ de tour de lisse”, huntu ku Stefan den su klas.
Hockey e tabata hanja saai. Asina e hanja e bala en tabata kore bay otro banda y ...goal. Kla. No.. miho voetbal, eynan e por a husa tur su energía, prome na Foreholte i despwes na Ter Leede.
Alejandra nos dushi,
Nos ta hopi agradecido pa e 11 anjanan feliz ku nos a pasa kubo. Nos sa tambe ku bo ta felis aja den shelu serku bo angel wardadonan .Y esey ta dunanos pas.
Alejandra ; Nos a disfruta di i ta disfruta ketu bay di tur e recuerdonan.


text:
Kralendijk- Frakshon Coffie ke sa di Kolegio Ehekutivo kon a para ku e investigashon na supuesto iregularidat na laboratorio BonLab. E frakshon a hasi un kantidat di preguntanan por eskrito tokante e situashon.
“For di komienso di aña 2020 ku aprobashon di hunta di komisa-rio i reunion di akshonistanan di BHM, a pone direktor di BonLab N.V. riba “non-actief” pa a laga hasi un investigashon pa posibel iregularidatnan na BonLab, asina e karta di Frakshon Coffie ta bisa.
E frakshon ta mustra riba echo ku nos ta na aprel 2021, 16 luna mas aleu i siendo ku -segun informashon di e frakshon- e investigashon a keda konkluí i poné den un rapòrt, te awe ningun akshon a keda tumá a lo ménos visibel pa komunidat. “Un situashon indeseabel i no korekto”, asina e karta ta bisa.
Informashon
Miembro di konseho Insular, Daisy Coffie, ta pidi pa Konseho Insular wòrdu informá di e resultadonan di e investigashon ku a hasi, i kiko e siguiente stapnan ku ta bai tuma. Tambe Coffie a pidi pa Konseho Insular por risibí tur dokumento di e investigashon ku a hasi e su konklushonnan. Nan lo ke wak esaki den próksimo reunion di Konseho Insular.


text:
Kralendijk – Tin 20 kaso aktivo di Covid-19 na Boneiru awe 26 di ougùstùs 2021. Di e 64 resultadonan di tèst ku a drenta tres a resultá di ta positivo. Dos persona ku a tèst positivo ta habitante di Boneiru. Tres persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Disponibel na hulandes tambe
Minister di Finansa ta anunsiá ku a revoká e dekreto gubernamental ‘Eventonan Grandi 2010’ a remplasá e dekreto aki pa un dekreto nobo yamá ‘Areglo Ministerial Eventonan Grandi’. E efektonan positivo di e dekreto ‘Eventonan Grandi 2010’ ku a premirá, a ser realisá. Ta asina ku eventonan grandi ku a organisá ku artistanan internashonal a duna un aporte positivo na ekonomía di país, kaminda a buta Kòrsou riba plano internashonal di organisashon di eventonan di gran embergadura i alabés atrae kantidat grandi di bishitante ku ta bin pa eventonan grandi aki. E eventual surplus ku a generá dor di e eventonan grandi a ser duná na instanshanan karitativo. Esaki tabata motibu pa Minister di Finansa traha riba un dekreto mas ámplio.
E desaroyo aki ta, tàmbe konforme un konseho resién di Sociaal Economische Raad (SER), kaminda a konsehá Gobiernu pa konsiderá ampliashon di e dekreto gubernamental ‘Eventonan Grandi 2010’ i asina krea un impulso pa instanshanan karitativo organisá eventonan di magnitut internashonal, aksesibel pa un públiko mas ámplio i ku partisipashon di artistanan, deportistanan i/òf sientifikonan di renombre internashonal.
Asina den e dekreto nobo di ‘Areglo Ministerial Eventonan Grandi’ ta amplia definishon di e konsepto di artista personan riba tereno di siensia, kultura i deporte.
Bou di e definishon di “eventonan grandi” ta kai diferente tipo de evento, manera; evento musikal, evento sinematográfiko, produkshon i/òf grabashon di sine, baile i evento kultural, entretenimentu, evento deportivo i konferensha. E organisadó di un evento grandi mester ta un organisashon karikativo sin fin komersial.
E espektativa ta, ku e ampliashonan anteriormente menshoná, Kòrsou lo ta mas atraktivo pa organisashon di evento musikal, sinematográfiko, produkshon i/òf grabashon di sine, baile i evento kultural, entretenimentu, evento deportivo i konferensha, lokual riba su bùrt ta kontribuí ku desaroyo sosialekonómiko di Kòrsou.


text:
Diahuebs 28 april 2022 ta “World Day for Safety and Health”. E tema e aña aki ta; ” Act together to build a POSITIVE safety and health culture”.
E “World day for Safety and Health at work” ta promove e prevencion di accidente laboral y malesanan global. E dia mundial aki di Seguridad y Salud na trabou den 2022 ta focus ariba enforsa un dialogo social pa realisa un cultura positivo di seguridad y salud.
DTI a atende es dia aki e virtual meeting organisa pa ILO ” International Labour Organization” for di Geneva y tambe DTI a refleha y bai den dialogo hunto cu e personal encuanto e tema aki.
DTI ta boga pa crea un cultura positivo di seguridad y salud, y lo stimula esaki por medio di duna informacionnan y guia na e doñonan di trabou pa cu esaki.
Abase di art. 2 lid 7 Veiligheidsverordening un doño di trabou tin cu raporta na DTI ora cu tin un caso di accidente laboral.
DTI ta analisa e situacion y ta laga e compañia indica ki plan e tin pa preveni es accidentenan aki den futuro. DTI ta conseha e compania locual mester tene cuenta cune pa preveni e tipo di accidente laboral nan aki.
Importante ta pa doñonan di trabou dialoga cu nan trahadornan frecuentemente y bin cu solucionnan hunto.
Ban traha hunto pa logra e seguridad na pia di trabou!👷👷♀


text:
Diahuebs mainta y den cuadro di Dia di Enfermeria, Dr. Horacio E. Oduber Hospital a tene un celebracion special den forma di un desayuno pa su personal. Na esaki a invita Prome Minister di Aruba, mr. Evelyna Wever-Croes y Minister di Salud, Danguillaume Oduber. Adicional na e encuentro, e mandatarionan a haya un recorido door di e diferente departamentonan di hospital caminda tabatin oportunidad di saluda y gradici e enfermeronan personalmente. Ambos minister a expresa tambe palabranan di reconocemento y elogio pa e trabou importante cu e profesion aki ta aporta.
“E bunita ta cu unda cu nos a bay awe, sea ta den gang of pafo, combersando cu pashent, ta palabra di elogio so nan tin pa cu nos enfermero y pa e cuido cu hospital ta duna. Algun di nan den espacionan renoba di hospital ta bisa cu e luga a keda nechi y bunita, pero e servicio nan a enfoca riba dje,” Premier Wever-Croes a comenta. E ta consciente cu e trabou di enfermeria ta bou di hopi presion ya tin un scarcedad na personal. Esey so caba ta pone cu nan tin cu traha trabou di mas hende. Tambe sa cu tin reto den cuido pa loke ta financiamento di e gasto den cuido y cu mester corda. “Nos ta purbando di tur manera pa nos po logra di duna bek pa asina tin mas fondo den cuido pa inverti y pa expande e cantidad di personal.”
E mandatario a expresa su danki enorme pa e dedicacion di tur enfermero durante e temporada dificil di covid y despues cu e dificultad no a kita. Despues di covid, hopi enfermero, e cansancio a domina, a bira poco malo y e presion riba otronan a bira mas grandi. Wever-Croes ta convenci cu aki ta un grupo di persona special, dedica y cu awe bo ta wak nan hopi contento y hopi uni. “Danki di curazon pa tur loke boso ta haci.”
Minister di Salud Publico a uni na e manifestacion di gratitud. E tambe a pasa diferente deparatamento pa personalmente gradici tur e enfermero cu ta cuida nos pashentnan, cu ta brinda un servicio hopi halto y di calidad. “Nos ta sumamente gradicido y satisfecho cu nos por a bin awe pa e dia special aki, celebrra hunto cu nan y gradici nan.” El a splica cu e profesion di enfermero of enfermera no ta un profesion facil; bo tin cu traha nachtdienst, den weekend, den dianan di fiesta, kier men e ta un profesion cu ta rekeri hopi esfuerzo, hopi empeño di tur e trahadonan. Como gobierno nos ta aprecia e trabou cu nan ta haci pa nos comunidad, pa tur pashent y tur cu mester di cuido,” Oduber a expresa. E tambe a señala cu el a mira pashetnan hopi contento cu e nivel di cuido cu ta brinda.
Pa mas lesa TREMPAN.


text:
Pa medio di su cuenta riba e plataforma di media social Facebook yama Candelario Ambrosio Wever (Booshi) a haci un denuncia diamars atardi cu un potret cu, segun e politico, e mes a saca. Ta trata di desperdicio toxico di origen medico tira den dump na Parkietenbos, sin ningun tipo di e precaucionnan necesario.
E lider di partido UPP y ex minister ta acusa e actual Minister di Medio Ambiente, Ursell Arends (RAIZ) di no ta haciendo uzo di e insinerado caminda cu esaki ta un di e desperdicionan mas facil pa kima den dje. Tambe ta cuestiona dicon ningun departamento, consehero of fundacion al caso ta haciendo algo al respecto.
A continuacion, e denuncia textual di Booshi Wever:
“J’ACCUSE!!
Increibel pa kere e potret aki cu AMI a saca di nos dump! Mientras cu e minister nobo tambe a scoge pa tapa e PORKERIA cu OTMAR a bin cu ne! Mira kico ta sosodiendo na Parkietenbos. Mira “medical waste ” djis benta na Parkietenbos!!! Dicon e no ta wordo kima?
Esaki ta e desperdicio mas facil pa kima den e insinerado. Of e “PORKERIA” cu O.O. cu sosten di EWC via CORUPCION a cumpra no ta sirbi!!!??
Ainda awe e minister Ursell Arends por sigui bisa cu ta algo super bon e insinerado aki ta?
No tabata tin ningun hende cerca di O.O. cu por a lanta un “red flag” pa evita cu e corupcion aki tuma luga? P.e. un Marlon Croes, Sra. Zaandam cu awe ta man drechi tambe di MinPres. EWC cu a hereda esaki ora cu a core malamente cu un minister, Rocco y demas Parlamentarionan di e tempo ey, cu a haya tur documento pa wak y tabata wordo informa, mescos ami tabata wordo informa??? Unda nan ta?? Keto y sordo mudo!!!
DOW of DNM no ta controla? Aldrich Croes y su “fundacion”, unda nan a keda? Nan no a declara cu e insinerado ta un salbacion pa e bario? Asina aki ta e salbacion! Si esaki no ta tapamento di corupcion, anto mi no sa mas! Of kisas mi mester keda keto y mi no mag di critica? Of mi mester bisa cu esaki ta djis algo bon?
Comete corupcion y tapa corupcion ta mescos. Nan NO ta integro!!
Potret no ta gaña!!
Te aki e texto manera cu a keda publica.
Manera tabata di spera, e publicacion rapidamente a haya diferente reaccion, comentario y tambe share. Tambe lo mester determina, si ta posibel, for di unda e desperdicio medico aki a bin y si a cumpli cu reglanan estableci pa deshaci di dje.


text:
Siman pasa sindicato STA a trece padilanti cu e carta cu director di Aruparking a manda pa mediador pa kita e referendum, debi cu mediador a pone hende vota cu no tin derecho di vota. Director di e entidad, Teo Croes, a splica su punto di bista riba esaki.
A manda un lista pa mediador di tur e empleadonan, loke cu medidor a pidi. Djey mediador a manda bisa cu a haya informacion cu tin hende riba proeftijd y a pidi pa e datum van in dienst treding. E ora medidaor a traha un kiezerslijst, pero den dje a keda un di nan cu ta riba proeftijd, e ora cu a wordo vota y a nota esey. A informa mediador esey y cu e ora ey automicamente, STA no a haya 11, sino 10, for di 21, cual ta menos cu 50%. Apesar di esey, mediador a pidi pa tur tres partido pa sinta y wak unda ta yega pa evita tur situacion desagradabel. Croes a acepta e reunion, aunke cu ta STA y mediador esey. STA no a confirma e reunion te ainda, pero si sr. de Cuba a bay prensa, cu informacion y acusacionnan cu no ta cuadra y cu no ta dal riba mucho cos. El a menciona por ehempel un hoofdkashier y un hoofdadministratie cu no mag vota, cual segun Croes, ningun caminda ta para esey y sr. de Cuba di STA sa esey bon. E sa tambe cu den su mesun STA tin miembro di gerencia di otro companianan, pa no bisa mas leu, cu ta den su CAOnan cu el a bringa. Ningun caminda no ta para pa cuminsa cu hende di gerencia no mag di vota. Apart di esey, e dos personanan aki, ningun di dos no ta den gerencia y Croes no ta wak e problema.
Y kico ta e problema pa sinta un rato cu mediador pa trek e cosnan recht, Croes a splica.


text:
Oranjestad – Diahuebs ultimo representantenan di Departamento di Agricultura, Cria y Pesca a reuni hunto cu DOW como tambe representantenan di e compania Berson cual ta e compania cu a fabrika e systema di UV cu ta wordo usa riba e projecto di RWZI pa asina dialoga y informa riba e projecto aki cu ta den su fase di prueba.
E projecto di UV di RWZI ta uno cu tin algun tempo den preparacion unda cu a pasa den e processo di installacion di e systema cual a tuma un tempo pa por a wordo finalisa y na e momentonan aki ta den e processo di caliberacion.
Durante un entrevista cu Sr. Frank Benita bedrijfsvoerder di RWZI di DOW a wordo amplia riba e ultimo fase cu e projecto di UV di RWZI ta pasando aden unda cu a splica cu actualmente e systema lo core den un fase di prueba pa 1 siman largo unda cu lo saka afor tur e “kinderfoutjes”. Na final di e siman di preuba aki lo saka diferente ehemplarnan cu lo wordo analisa via di Landslaboratorium unda cu lo por analisa kiko e efecto di e UV ta riba e diferente bacterianan den e awa.
E systema nobo di UV cu ta wordo installa lo percura cu e awa ta keda circula den e tanki asina brindando un mihor garantia di calidad di awa, cual awa lo wordo collecta dor di Santa Rosa tur dia y distribui entre e Sector Primario di nos isla.
Cu e projecto aki Departamento di Agricultura, Cria y Pesca ta cumpli cu e vision di Minister di Turismo, Transporte y Labor, Minister Otmar Oduber pa sostene y engrandece e Sector Primario di nos isla brindando awa na tur Cunukero asina segurando produccion continuo di fruta y berdura local.
“BAN SOSTENE NOS CULTURA , PRACTICA CRIA, PESCA Y AGRICULTURA”


text:
E siman aki lo tuma lugar e ehercicio final, e asina jama FINEX di e Formacion Social (Social Vormings Traject/SVT).
Binti hoben di Aruba lo mester presta y demostra e siman aki tur locual cu nan por pa asina merecidamente ricibi nan baret. Despues di e trayectoria aki durante cuatro luna formacion militar, lo e hoben nan aki sigi cu nan preparacion atraves di un asina jama stage.
Mi ta desea boso hopi suerte cu e ultimo parti. Sigi pusha untiki mas i lo tin un baret prepara pa boso diabierna proximo.Formacion Social – SVT Marinierskazerne Savaneta


text:
E ultimo dia pa paga impuesto di vehiculo di motor di aña 2021 ta 1 di februari 2021. Aki ta sigui mas informacion. A duna 3 luna di tempo Na final di november ultimo Departamento di Impuesto a introduci e sistema di pago parcial.
E sistema aki ta permiti e contribuyentenan pa paga e impuesto delanta prome cu e fecha final yega pagando den mochi tur fin di luna. Esnan cu e haci uzo di e sistema di pago parcial a haya pues 3 luna di tempo pa haci e pago y esaki tawata algo cu a wordo masha hopi aprecia.
Ta bon pa menciona cu e sistema di pago parcial no ta un areglo di pago. Plach’i number Departamento di Impuesto lo no bay otorga plachi di number nobo ni sticker pa aña 2021.
Pues tur automobilista lo keda uza e plachinan cora cu blanco di aña 2020 den aña 2021. Tarifa di impuesto E tarifa di impuesto di vehiculo di motor di aña 2021 ta keda igual cu aña 2020.
E contribuyentenan cu no ta corda e suma di impuesto cu mester paga, por consulta e comprobante di registracion di e vehiculo di motor cu el a ricibi di Departamento di Impuesto ora el a registra su vehiculo.
Por download e app di Departamento di Impuesto tambe pa haya sa e suma di impuesto cu mester paga. Costo di e plachinan E contribuyentenan existente no tin mester di paga e costo di e plachinan, debi cu no tin plachi nobo pa aña 2021.
E contribuyentenan nobo cu a caba di registra un auto y cu mester un number nobo, si mester paga e costo di e plachinan. E costo di e plachinan ta Afl.12 pa e plachinan grandi y Afl. 8 pa e plachinan chikito.
Pa brommer e plachi ta costa Afl. 8. Haci pago Por haci e pago di impuesto online via banco, na e oficina principal na Camacuri, MFA Noord, MFA Paradera, MFA Santa Cruz, MFA Paradera of MFA Savaneta.
Entrante 26 di januari proximo lo por haci pago di impuesto tambe na e oficina na San Nicolas situa den e edifico di Postkantoor San Nicolas. Pa esnan cu ta haci pago na cualquier oficina di Departamento di Impuesto, mester tene cuenta cu por paga unicamente cu debit card.
Solamente e personanan no-comerciante di edad 60+ por paga nan impuesto cu cash na Camacuri. Ta importante pa tene na cuenta cu no ta posibel pa paga e impuesto di aña 2021, si no a paga e impuesto di e aña(nan) anterior completamente.
Pago via banco Pa e contribuyentenan cu ta paga online via banco, ta recomendabel pa haci uzo di e opcion “Bill Pay”. Di e forma ey por duna un descripcion detaya pa asina Departamento di Impuesto por registra e pago corectamente.
Mester menciona e persoonsnummer, e periodo di pago y e number di plachi. E contribuyente ta duna e siguiente informacion: Persoonsnummer-periodo-number di plachi por ehempel: 50001234-1e halfjaar 2021-A92345 Si e contribuyente ta bay paga mas cu 1 number via banco, e mester haci un transaccion di pago separa pa cada plachi di number.
No ta posibel pa paga un solo suma den un solo transaccion, debi cu esaki lo trece tardansa ora di procesa y aloca e pago. Pidi recibo di pago online. Tur contribuyente cu haci pago via banco, por pidi e recibo di Departamento di Impuesto online via e link: https://www.impuesto.aw/uw-digitale-formulieren-snel-en… Despues ta scoge e opcion: Aanvraag kwitantie motorrijtuigbelasting.
Departamento di Impuesto lo manda e recibo pa e contribuyente via e-mail. Departamento di Impuesto ta recomenda pa haci pago online via Aruba Bank of Banco di Caribe, debi cu e transaccionnan di pago via e banconan aki ta pasa den e sistema di Departamento di Impuesto den un dia.
Pagonan haci via otro banco ta tarda por lo menos 5 dia di trabou pa registra den e administracion di Departamento di Impuesto. Boet pa incumplimento Pagonan cu drenta despues di dia 1 di februari 2021 ta laat.
Pagonan haci riba 1 di februari 2021 depues di e “cut-off time” di banco lo pasa pa e siguiente dia y ta wordo considera como laat. Pa e “cut-off time” di cada banco por consulta nan website.
Den caso cu un contribuyente ta laat e lo tin cu paga tambe e boet pa incumplimento. E suma di e boet ta 50% di e suma cu no a wordo paga. Ehempel: Impuesto pa aña Afl. 300 Impuesto pa mita aña Afl. 150 Si acaso no haci pago di e mita aña di Afl. 150 promer cu dia 1 di februari 2021, e boet pa incumplimento lo ta Afl. 75.
Den e caso aki e cliente su debe pa e prome mita di aña 2021 lo ta Afl. 225. Departamento di Impuesto ta recomenda pa haci e pago di impuesto mas lihe posibel y no warda te na ultimo momento. Pa mas informacion por consulta https://www.impuesto.aw/wanneer-moet… Gerencia di Departamento di Impuesto 19 di januari 2021


text:
Prome biaha den historia asmablea virtual a tuma lugar
Roy Mezas a elabora riba e Asamblea di Comite Olimpico
Presidente di COA, Roy Mezas a elabora riba e Asamblea di Comite Olimpico.
Pa prome biaha den historia e asamblea hunto cu e federacionnan miembro a tuma lugar virtual. Un total di 20 federacion miembro a participa na e asamblea unda a trata diferente punto di importancia cu COA a traha riba dje den e prome mitad di aña 2020.Presidente di COA, Roy Mezas a elabora riba e Asamblea di Comite Olimpico.
Pa prome biaha den historia e asamblea hunto cu e federacionnan miembro a tuma lugar virtual. Un total di 20 federacion miembro a participa na e asamblea unda a trata diferente punto di importancia cu COA a traha riba dje den e prome mitad di aña 2020.


text:
ORANJESTAD, Aruba: E aña aki Digicel lo ta celebrando su di 14 aniversario y lo bay tin ofertanan special pa nan cliente existente y clientenan nobo. Clientenan lo tin e oportunidad pa cumpra diferente celular y sin lubida nos Samsung J2.
E smartphone Samsung J2 tin un touch screen di 4.70 inch cu un resolucion di 540 pixel pa 960 pixel. Tambe e celular tin un espacio interno di 8GB cu por expande te cu 128GB haciendo uzo di un microSD card. E camara primario ta di 5 megapixel y e front shooter pa selfies ta di 2 megapixel. E biaha aki na luga di paga Afl. 299 bo ta ricibi e Samsung J2 gratis cu un contract di Hybrid Small di 1 aña. E oferta aki ta valido diasabra awo na tur nos localidad y tanten cu tin den stock.
Bin celebra nos di 14 aniversario na Digicel Tanki Leendert y disfruta di nos prijsnan atractivo di celularnan. Clientenan tin e oportunidad di gana diferente premio. Diasabra awo 15 di Juli pasa bishita Digicel Tanki Leendert y ricibi bo regalo y na mes momento bo lo ta participando pa un premio cu e compra di bo celular. Lo anuncia e ganado di e premio di Digicel dia 17 di Juli y tin algun condicion aplicabel.
Desde 10:00 AM te cu 12:00 PM na Tanki Leendert tambe lo conta cu presencia di radio Massive FM live cu su DJ Easy B y e embahador di Digicel Zyon tambe lo t’ey pa celebra cu Digicel. Pasa na Digicel Tanki Leendert y celebra cu nos na momento cu bo ta cumpra bo telefon nobo.


text:
KOMPARASHON DI PREIS DI KARNI, fruta i berdura DEN SUPERMERKADO I MINIMARKETNAN
Fundashon pa Konsumidó a bishitá supermerkado i minimarketnan pa anotá preis di karni, belèg, fruta i berdura den e periodo di 11 di mei pa 26 di mei 2016. E anotashon di preis a tuma lugá na 22 diferente establesimentu. Esakinan ta 2000, Albert Heijn, Arco Iris, Arti’s Otrobanda, Best Buy, Bon Bini, Boulevard, Centrum Mahaai, Centrum Piscadera, Colon, Esperamos, Exito, Mangusa Rio, Mangusa Hypermarkt, Vreugdenhil, L-Z-F Mini Market, Fei Cui, Bonam, Queens, Luna Park, Sta. Maria i Ruyterkade Supermarket. Pa fasilitá konsumidónan ku hasimentu di kompra, Fundashon pa Konsumidó ta pone preisnan anotá di karni, belèg, fruta i berdura den un lista. Konsumidónan por hasi uso di e lista pa kompará e produktonan na e diferente establesimentunan pa haña un mihó bista kua produkto ta optenibel i na mihó preis na kua establesimentu. E lista aki por yuda konsumidónan pa kumpra kaminda ta kumbiní nan mas dependiente di nan saku i nesesidatnan.
Centrum tin mas produkto di karni, belèg, fruta i berdura na mihó preis
Di akuerdo ku e lista di komparashon di preis ku Fundashon pa Konsumidó a traha, Centrum Mahaai i Centrum Piscadera a resultá e supermerkadonan ku mas produkto na mihó preis. Na ámbos supermerkado tabatin 17 produkto na mihó preis for di e lista di 82 produkto ku a hasi anotashon di dje. Produktonan ku por haña na mihó preis na e dos filialnan di Centrum ta, ‘Sirloin Steak’, ‘sucadelappen’, karni kabritu (eis), rabu di baka, karni sòpi ‘schekelbeen’, mondongo, ‘loin ribs’, ‘whole legs’, ‘jonge kaas’, ‘schouderham’, wòrs salu, pampuna, banana, prei, kiwi, pera i milon (hinté). Vreugdenhill a resultá na di dos lugá ku 16 produkto na mihó preis.E dos Mangusanan ta mihó surtí! E supermerkadonan mihó surtí pa lokual ta trata karni, belèg, fruta i berdura a resultá Mangusa Rio i Mangusa Hypermarkt. Na e establesimentunan aki tabatin 62 produkto for di e total di 82 Produkto ku Fundashon pa Konsumidó a anotá preis di dje. Na di dos lugá a resultá Esperamos Supermarket ku 61 produkto, miéntras na di tres lugá a sali Bon Bini ku 60 produkto. Diferensia grandi di preis Fundashon pa Konsumidó a tuma nota ku tin un diferensia grandi di preis entre sierto produktonan. Por ehèmpel 1 kilo di ‘schouderham’ ta kosta Nafl. 9,21 na Centrum, miéntras ku na Bonam Supermarket e mesun kilo di ‘schouderham’ ta kosta Nafl. 25,-. Un kilo di ‘jonge kaas’ ta kosta Nafl, 9,21 na Centrum i na Queens e ta kosta Nafl. 24,95. Un kilo di ‘beefmula’ ta kosta Nafl. 12,95 na Boulevard i Nafl. 24,38 na 2000. E diferensianan di preis aki por ta depende di diferente faktor, entre otro marka di e produktonan, pais prosedente di importashon i kalidat di e produktonan. Fundashon pa Konsumidó ta partisipá ku no a tene kuenta ku e faktornan aki den e komparashon di preis aki.Pa konsultá e tabelnan, klek aki..!Fundashon pa Konsumidó ta sugirí tur konsumidó pa konsultá e lista di komparashon i traha un lista di kompra promé ku bai tienda. Esaki ta hopi importante pa evitá ku ta kumpra kos i gasta sèn innesesariamente. Komo konsumidó, bo tin derechi di eskoho, pues nos ke enkurashá bo pa skohe konsiente i sabí.Pa kualke pregunta òf remarke tokante di e komparashon di preis por yama nos via telefòn 462-6666.


text:
WILLEMSTAD – E islanan ABC i BES ta haña 16,6 mion euro di ayudo di emergensia. Kon ta bai parti e sèn aki den e seis islanan ainda no ta konosí.
E ayudo mester bai pa e siudadanonan ku sufri mas tantu di e krísis di corona. Asina sekretario di estado Raymond Knops a bisa awe. Ta pa pakete di kuminda i produkto di higiena personal, el a bisa.
No ta pa sosten di presupuesto
Gobièrnunan di e islanan no por usa e suma aki pa kompletá e défisitnan den nan presupuesto. Pasobra p’esei Knops ta enfatisá atrobe, mester mira promé ki medida di ekonomisashon e islanan mes ta tuma.
“Awor ku no tin entrada ta drenta mas for di turismo, e paisnan mester bini ku un plan kon nan lo bai kompensá e pèrdida di entrada aki. Esaki ta enserá ku mester ekonomisá na e banda di gastu.”
Komplimentá Aruba
Anteriormente kaba Hulanda a laga sa ku mester trata espesialmente e salarionan haltu di polítiko, ámtenarnan kumbre i direktor di kompania di gobièrnu. Ta un di e kondishonnan pa espesialmente e paisnan outónomo Aruba, Kòrsou i Sint-Maarten pa haña sosten pa presupuesto.
Awe Knops a komplimentá Aruba ku ya kaba ta tuma medida p’esaki ku e norma Wever-Croes (un variante di e norma di Balkenende).
Ku e norma aki direktornan no por gana mas ku 130 porshento di e salario di un minister (e salario ei ta mas o ménos 7600 euro. Pero e promé minister di Aruba ta atmití ku ainda e no por apliká e norma aki riba tur salario di direktor, pa motibu di kontrakt di labor eksistente.
Na Kòrsou a papia di e norma di Rhuggenaath. Pero ainda no a tuma e desishon.


text:
Bogotá- Kolombia a bolbe eliminá e rekesito di un tèst di PCR pa biaheronan internashonal ku ta yega e pais. Den transkurso di 2020, Colombia a kita e rekisito un biaha kaba.
E pais andino a hañele ta re-implementá e rekisito di e tèst na novèmber aña pasá despues ku algun siudadano bou di guia di e abogado Kolombiano Alberto González Mebarack a hiba gobièrno Kolombiano dilanti, bisando ku tabata iresponsabel pa laga biahero internashonal drenta e pais, sin prueba di un tèst negativo pa Covid.
E siman aki, Tribunal Administrativo de Cundinamarca, sinembargo a revoká e veredikto anterior, bisando ku e siudadanonan ku entamá e kaso no por wòrdu konsiderá komo representante legal di e pueblo Kolombiano i, segun Korte a bisa, tin otro medidanan pa logra un kambio den e rekesitonan ku Gobièrno ta apliká.
Boneiru
Esaki ta nifiká ku biaheronan di entre otro Aruba, Boneiru i Kòrsou por lo pronto lo no mester hasi e tèst di PCR mas, pa por biaha bai Kolombia. Ora di biaha bèk pa e islanan, sinembargo sí mester sigui hasi esakinan. Boneiru ta e úniko isla ku, banda di e PCR ta eksigí un tèst antígeno tambe.
Aktualmente ta EZ Air so ta bulando for di Boneiru i Kòrsou pa Colombia. E kompania ta bula entre Boneiru/Kòrsou tur djaluna i djabièrne. Banda di esei pa dia 31 di mart tin un buelo èkstra pa hendenan ku ke pasa Semana Santa na Colombia òf, na otro banda, Kòrsou òf Boneiru.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Diahuebs madruga adrenta informe di cu na un cas na Palm Beach lo mester tini un persona purbando di habri porta di un cas pa drenta, mesora a dirigi polis na e sitio. Na yegada di e patruya a core check full rond di e cas, te asta K-9 unit a bini pa wak si por a asisti pero no tabata tin ningun persona despues di a buska full rond di e cas.
1 thought on “Na Palm Beach un sospechoso a purba habri portanan di cas”
-
Esei ta un modus operandi awor net ora di toque de keda e yiu di su mama ei ta gewoon hasi e barbaridad ei e la horta poco dia net ami a lepia no a lock e auto anto e la horta placa next dia ma hanja e sorpresa